Guresu warriors RPG\nGuresu warriors RPG :: Roolipeli :: VUORISTOT :: Onnenmaa\nPaikkakunta : Keuruu\nAihe: Kaivoskylää kohti La Huhti 19, 2014 6:57 pm\nKova tuuli painoi minua taakse päin, samalla heittäen lunta kasvoilleni. Taivas oli hyvin synkkä ja musta, ja jostakin tuulen ulvonnan seasta kuulin suuret ja nälkäiset sudet. Nostin käteni kasvojeni eteen suojaksi. ~Laantuisi edes hieman tämä myräkkä, jotta näkisin eteeni, mietin. Tarvoin syvässä hangessa vielä muutamankymmenen minuutin ajan, kunnes tuuli lauhtui hieman. Yhtäkkiä vasemmalta puolelta kuului varovaisia askelia. Seisahduin paikalleni ja kuuntelin. Tuuli humisi edelleen korvissa ja pian edestäni kuului hiljaista murinaa. Laskin oikean käteni jälleen miekkani kahvalle, vetäen sitä hieman ulos huotrasta. Hiljainen murina voimistui vähitellen ja varovaiset askeleet lähestyivät joka hetkellä uhkaavasti. ~Jättiläissusi, älysin lopulta. Myrsky oli laantunut huomattavasti siitä, mitä se oli vielä hetki sitten. Nyt saatoin nähdä jo kolmen metrin päähän. Siihen. Siihen sen valtava ja vaalean harmaa tassu ilmestyi. Otin miekkani miekkani esille kokonaan ja otin hyvän asennon tulevaa taistoa varten. Valtava, harmaa susi oli nyt täysin näkyvissä. Sen suuret, veitsen terävät hampaat olivat irvessä ja se katsoi minua mustilla silmillään. ~Tästä tulee helppoa, mietin. -No niin käy päälle ylisuuri magrîclisá, huusin sille vihaisesti. Susi murahti ja juoksi minua kohti ulvoen. Se hyppäsi vajaan kahden metrin päässä minua kohti. Kumarruin juuri ennen kuin se ylitti minut. Susi tömähti selkäni taakse ja murisi, ennen kuin kävi uuteen hyökkäykseen. Tällä kertaa se juoksi suoraan kohti. Pyörähdin sivulle ja viilsin samalla suden kylkeen verta tihkuvan haavan. Susi ulvaisi hieman ja pysähtyi kymmenen metrin päähän minusta. Haavasta valui verta värjäten suden turkin ja alla olevan lumen punaiseksi. Susi kääntyi katsomaan vihaisena minua kohti. Ärähdin sille ja ryntäsin huutaen sutta kohti. Susi tajusi, että aion hyökätä ja lähti juoksemaan minua kohti ulvoen. Se hyppäsi taas korkealle ja yritti laskeutua suoraan päälleni. Tämän tajuttuani heittäydyin polvilleni liukuen vähän matkaa eteen päin. Samalla hetkellä suden etutassut osuivat aivan selkäni taakse ja upotin miekkani suuren suden vatsaan. Susi ulvaisi korviaraastavan ulvaisun ja tippui maahan. Nousin nopeasti ylös ja suuntasin miekkani kohti sutta. Suuri, harmaa susi oli maassa kyljellään ja hengitti vaivalloisesti. Laskin miekkani osoittamaan kohti maata ja kävelin suden vierelle. Nostin miekan terän suden kaulalle ja sanoin lähes kuiskaten, -Lepää rauhassa ja olkoon sielusi vapaa ikuisesti kärsimyksistä. Tämän jälkeen viilsin suden kurkun auki ja tunsin, kuinka sen elämän liekki sammui ikuisiksi ajoiksi. Laitoin miekkani takaisin huotraan ja polvistuin lumeen, tuntematta sen kylmyyttä. Odotin siinä noin viisi minuuttia, tasaten hengitystä, kunnes nousin ylös. Katsoin ympärilleni tietämättä varmasti mihin suuntaan oli jatkettava. Hetken silmäiltyäni ympärilleni kuulin jälleen suden ulvontaa. Tämän ulvonnan kuitenkin tunnistin. Se oli Drewolf. Huokaisin helpotuksesta ja huusin kaikin voimin sen nimeä. Ulvonnasta päätellen se kuuli minut ja jatkoin huutelua. Ääni läheni minua koko ajan ja pian erotin Drewolfin hahmon. Juoksin hahmoa päin ja pysähdyin suden eteen. -Hyvä, että tulit. En olisi muuten tiennyt mihin suuntaan jatkaa tämän pienen taiston takia, sanoin ja nyökkäsin kuolleen jättiläissuden kylmenevää ruumista kohden. Drewolf oli hieman surullisen näköinen, mutta näytti ymmärtävältä ja kääntyi kylään päin. Nousin Drewolfin selkään, otin sitä turkista kiinni ja niin lähdimme kohti kaivoskylää, hyytävän viiman piiskatessa kasvojani.\nAihe: Vs: Kaivoskylää kohti La Elo 16, 2014 9:55 pm\n-Vlcármc iëstr!, huusi Dreliger Drewolfille. Drewolf lisäsi vauhtiaan. Kohotin katseeni ylös, kohti yön pimentämää taivasta, jossa tuhannet tähdet loistivat. Myrsky oli laantunut. Kuu möllötti taivaalla, saaden valkoisen hangen hohtamaan hopeisena. Olimme Drewolfin kanssa matkanneet tunteja hyytävässä viimassa. Välillä tuntui, että olimme matkaamassa jo aivan päinvastaiseen suuntaan, kunnes aloin hahmottamaan kylän ääriviivat hiljalleen.\nSaavuimme Drewolfin kanssa kylän rajalle, jolloin vartijat juoksivat pysäyttämään minut ja Drewolfin. -Kuka olet ja miksi tulet tänne? toinen vartijoista kysyi. Astuin alas Drewolfin selästä ja vastasin, -Olen Dreliger ja muu ei kuulu teille. Toinen vartijoista vilkaisi Drewolfia, joka murahti paha enteisesti. Vartijat katsoivat miettivinä ja supattivat jotakin toisilleen. Viimein toinen vartija sanoi, -Yleensä muukalaiset eivät saa tuoda kylään mukanaan aseita. Laskin käteni miekalle ja huomasin pienen painotuksen sanalle ”yleensä”. Katsoin miehiä hetken aikaa kunnes kaivoin taskusta kymmenen pacaa. -Ymmärrän yskän, sanoin ojentaen kummallekkin viisi pacaa. Vartijat hymyilivät ja sanoivat, -Tervetuloa Onnenmaahan ystäväiseni! Kävelin Drewolfin kanssa vartijoiden ohi sanomatta sanaakaan.\nSaavuimme keskelle tyhjää toria. Katsoin hetken ympärilleni, kunnes näin kyltin, jossa luki, majatalo. Kävelin taloa kohti Drewolf vierelläni. Riisuin Drewolfin satulalaukun ja osoitin sille viereistä tallia. Avasin oven ja astuin sisään. Sisällä oli täysi illan vietto käynnissä. Tanssivia, puolialastomia, nuoria tyttöjä joka puolella, humaltuneita ja sammuneita ihmisiä ja nurkassa oli täysi tappelu käynnissä. Kävelin majatalon pitäjän luokse ja hän ojenti huoneen avaimen. Kävelin portaat ylös ja avasin huoneen oven avaimella. Astuin sisään ja lukitsin oven. Laskin suuren satulalaukun, miekan, jousen sekä nuoliviinin lattialle arkun viereen. Asetuin sängylle makaamaan ja vaivuin saman tien sikeään ja levolliseen uneen.\nJoin date : 02.01.2014\nAihe: Vs: Kaivoskylää kohti Su Elo 17, 2014 11:30 pm\nAxel johti meitä polulle, joka vei kohti kahdeksan kilometrin päässä häämöttävää Onnenmaata. Mies taisi olla meistä ainoa, jolla oli kartta mukanaan. Vilkaisin Axelin olan yli karttaan: ilmeisesti saisimme laskeutua vuorta vielä parikin kilometriä, ehkä ylittää muitakin matalampia huippuja, kunnes matka jatkuisi tasaisempana laaksossa.\nYmpäristö näytti rauhalliselta, mutta kiinnitin huomioni polkuun, joka näytti vasta tallatun näköiseltä. "Tästä on selvästi kulkenut useampi kuin yksi ihminen, tai hirviö, lumimyrskyn jälkeen", ilmaisin huomioni. Vierelläni kipittävä Kasai nuuski välillä jälkiä kiinnostuneena.\nAihe: Vs: Kaivoskylää kohti Su Elo 17, 2014 11:42 pm\nAxel katseli jälkiä hieman hajamielisenä. "Mmm, Tästä on voinut mennä kuka tahansa". Pian polku johti kukkulan laelle ja he näkivät koko Onnenmaan kylän joka nukkui hiljalleen aamuauringossa.\nPaikkakunta : Posio\nAihe: Vs: Kaivoskylää kohti Su Elo 17, 2014 11:53 pm\nMikael oli juuri saanut tehtyä käsituen valmiiksi kun hän pääsi kukkulan päälle.\nAihe: Vs: Kaivoskylää kohti Ma Elo 18, 2014 12:24 am\n-Katsotaan kuinka pärjäät, kaikui matala ääni pääni sisässä. Ääni oli hiljainen, mutta tuntui kasvavan hurjaa vauhtia, kunnes se kuulosti hirmu myrskyltä.\nPonkaisin hikisenä ylös sängystä, tarttuen pöydällä olevaan puukkoon. Katsahdin ovelle, joka oli auennut. Sen edessä seisoi nuori palvelustyttö vesivadin kanssa. Laskin puukon takaisin pöydälle ja nousin ylös pediltäni. Tyttö katsoi minua kohti hieman pelokkaan näköisenä, yrittäen silti pysyä rohkeana. Kävelin satulalaukkuni luokse ja otin sieltä kolme pacaa. Tyttö laski vadin pöydälle ja oli juuri lähdössä ennen kuin koputin tätä olalle. Tyttö kääntyi ja ojensin rahat tälle, joka otti ne vastaan sanaakaan sanomatta. Menin uudestaan satulaukun luokse ja otin sieltä palan leipää. Leipää syödessäni kävelin ikkunalle ja katsoin ulos. Hanki hohti valkoisena auringon ensi säteiden siihen osuessa. Leivän syötyäni kävelin vadille ja pesin kasvoni lämpimällä vedellä.\nPestyäni ja kuivattuani kasvot, kävelin aseideni luokse. Heitin nuoliviinen ja jousen selkään sekä ripustin huotran takaisin vyölleni. Otin vielä satulalaukun kantooni ja olin juuri poistumassa huoneesta, kunnes muistin puukkoni. Kävelin pöydän luokse ja otin puukkoni ja asetin senkin vyölleni. Vihdoin pääsin lähtemään ja kävelin ulos huoneesta.\nKävelin portaat alas ja saavuin ruokasaliin. Majatalon pitäjä kysyi, -Kuinka sinä näin aikaisin olet liikkeellä?, ja jatkoi, Kellohan on vasta seitsemän. Katsoin miestä ja vastasin, -Jotkut ovat aamuvirkkuja, toiset eivät. Kävelin ovelle ja astuin ulos majatalosta. Suuntasin suoraan vieressä olevalle tallille, jossa Drewolf osoitti jo tyytymättömyyden merkkejä. -Aika lähteä liikkeelle kamu, sanoin. Drewolf käveli hitaasti vierelleni, jotta pystyin asettamaan tälle satulalaukun kiinni. Kiinnitettyäni satulalaukun Drewolfille nousin tämän selkään ja lähdimme kävelemään hitaasti samaa tietä takaisin, jota olimme yöllä tulleetkin. Saavuttuamme rajalle, näin samat vahdit asemissaan. Jäimme vähän matkan päähän vartijoista odottamaan Hatoa ja tämän "miesystävää", sillä kaupunkiin ei ollut muita reittejä vuorilta. -He tulevat pian. Tunnen sen, sanoin hiljaa.\nAihe: Vs: Kaivoskylää kohti Ma Elo 18, 2014 1:07 am\nKatselin kukkulan laelta edessämme aukeavaa Onnenmaan kylää. Ymmärsin nyt, mistä kaupunki oli saanut nimensä. Kivitalot näyttivät vankoilta ja hyvinvoivien ihmisten asuttamilta. Suuret pihat oli aidattu niinikään kivellä, ja katuja lapioitiin järjestelmällisesti puhtaiksi lumesta. Kasveja kalliolle rakennetussa kylässä oli hyvin vähän, muutama lehdetön puu, mutta muuten kylä oli mielestäni hyvin kaunis. Tosin muistin apotti Lasaruksen opetukset: Tällaisissa paikoissa esiintyi usein kauniin kuoren alla paljon paheellisuutta.\nKylän huonon puolen huomasinkin kohdistaessani katseeni kylän takaoikealle laidalle. Kalliossa oli suuria aukkoja, ilmeisesti nämä paljon puhutut kaivokset. Niiden edessä näin puusta kyhättyjä hökkeleitä, jotka olivat huomattavasti rumempia ja heikompia kuin ensin näkemäni hienot talot. Luultavasti nämä murjut kuuluivat alimmille kaivostyöläisille, jotka vaelsivat apaattisina joka aamu kaivokseen raataakseen raskaan päivän ja saadakseen juuri sen verran palkkaa, että säilyisivät hengissä... Siinä samassa lakkasin pitämästä tästä kylästä. Inhosin epäoikeudenmukaisuutta.\n"Noh... Mennäänkö? Ehkä Dreliger jo odottaa", sanoin ja lähdin kävelemään kylää kohti. Vähän matkan päässä odotti kaksi vartijaa. Toivottavasti ongelmia ei ollut tiedossa...\nAihe: Vs: Kaivoskylää kohti Ma Elo 18, 2014 1:27 am\nAxel jatkoi kävelemistään mutta oli edelleen ärtyisä ettei kiinnittänyt Onnenmaan taloihin paljon huomiota. Kun vartiat avasivat suunsa Axel läjäytti vihaisena toisen taskuun 5 pacaa ja jatkoi matkaa kohti majataloa. Hän olisi varmaan suuttunut vielä enemmän jos olisi joutunut riitaan vartioiden kanssa. Nyt hän tarvitsisi oluen.\nAihe: Vs: Kaivoskylää kohti Ma Elo 18, 2014 1:45 am\nMikael käveli vartian luokse ja antoi 5 pacaa ja jatkoi matkaa majatoloon. Kun Mikael oli majatalossa niin hän meni ostamaan yhden oluen.\nAihe: Vs: Kaivoskylää kohti Ma Elo 18, 2014 9:06 pm\nDreliger katsoi kahden miehen tulevan vartijoiden ohi ja ojentavan heille viisi pacaa. Kun hän katsoi tarkemmin, hän huomasi toisen miehistä olevan se Haton "miesystävä". Juuri kun Dreliger oli aikeissa antaa merkin tälle itsestään, hän huomasi tämän olevan vihainen ja muissa maailmoissa, ja päätti jättää idean sikseen. Hänen perässään tuli joku toinen tuntematon mies. -Mihin Hato on jäänyt?, Dreliger mietti.\nAihe: Vs: Kaivoskylää kohti Ma Elo 18, 2014 11:04 pm\nOlin kävelemässä rennosti kukkulalta, aamu ja vuoristoa normaalimpi ilma saivat minut hyväntuuliseksi. Mutta Axel kiirehti ohitseni ripein, kirein askelin. Hän taisi olla edelleenkin vihainen. Mikael, joka ilmeisesti oli jonkinlainen Axelin liikekumppani, harppoi hänen perässään kohti majataloa.\nItselläni ei ollut erityisen kiire. Kun kerran näin kaukana oltiin Sodan Lehdosta, olisi aivan sama jäädä vähäksi aikaa. Tuskin sota mihinkään häviäisi muutamassa päivässä. ... Mitä oikein ajattelin? Kylällä oli outo vaikutus minuun. En saisi antaa rikkaan alueen hämätä itseäni, kun vieressä oli köyhiä, kärsiviä ihmisiä.\nKylän lähistöllä kaksi vartijaa pysäytti minut.Väittivät, ettei kylään saisi viedä aseita. Axel ja Mikael olivat tainneet lahjoa nämä vartijat. Se tosiaan näytti ainoalta vaihtoehdolta, sillä vartijat olivat päättäväisiä mutta ahneita, enkä tosiaankaan ollut aikeissa jättää miekkaani heidän käsiinsä. Murahdin ja viskasin muutaman kolikon maahan. Vielä yksi merkki kylän pimeästä puolesta.\nPäästyäni vartijoiden ohitse näin hänet. Käppyräisen männyn alla suden selässä. Lähdin kävelemään Dreligeriä kohti rauhassa, mutta Kasai ryntäsi häntä suorana tervehtimään hänen ratsuaan. Kuinka kiusallista.. Mutta miksi se tuntui siltä?\nAihe: Vs: Kaivoskylää kohti Ma Elo 18, 2014 11:33 pm\nAxel melkein paiskasi majatalon oven auki, käveli sisään ja laittoi tiskille 3 pacaa. "1 olut" Axel ärisi. Baarimikko ei ollut moksikskaan sillä töykeät asiakaat tämän laatuisessa baarissa eivät olleet harvinaisia. Axel otti oluensa ja istahti tiskille juomaan. Hän ei saanut edes yhtä hörppäystä kun vähä pukeinen hänen ikäisensä tyttö tuli hänen viereensä ja kysyi, "Kiinostaako herraa? Maksaa vain..." Hän ei ehtinyt sanoa loppuun kun Axel jo siirtyi nurkka pöytää sanaakaan sanomatta. Axel kummastutti että miten jotkut saattoivat vajota noin alas samaan aikaan kun hän havitteli itseään keisariksi. Eräs 30v mies istahti hänen viereensä ja kysyi pokerin pelaamisesta. Axelin mielikohosi hieman ja oli juuri sanomassa kyllä, kunnes huomasi vilahduksen siitä että miehellä oli ässä hihassaan. "Ei kiitos" Axel sanoi ja mies poistui huiputtamaan muita. "Pohjasakaa koko baari täynä" Axel murahti ja joi kulauksen tätä elämän ihanaa eliksiiriä\nAihe: Vs: Kaivoskylää kohti Ma Elo 18, 2014 11:59 pm\nMikael meni tiskille ja laittoi 3 pacaa pöydälle sanoi 1 olut kiitos. Kun Mikael sai oluen niin hän joi sen heti loppuun ja lähti ulos kävelemään ja katselemaan paikkoja. Sitten kun Mikael palasi majataloon eteen niin hän huomasi että hato puhui jokun kanssa ja Mikael meni haton luo. Ja kysyi hatolta kuka tuo henkilo on.\nAihe: Vs: Kaivoskylää kohti La Syys 06, 2014 9:36 pm\nNäin Haton saapuvan. Hänen kettunsa juoksi suoraan Drewolfin luokse. Drewolf murahti hieman ja pieni hymy kävi kasvoillani. Hato asteli eteeni ja avasin keskustelun kysymällä, -Kuka tuo miesystäväsi kanssa kävelevä mies oli, jatkoin, -Ja miksi teillä kesti?\nAihe: Vs: Kaivoskylää kohti La Syys 06, 2014 9:59 pm\nDreliger vaikutti rennon oloiselta tavatessamme jälleen. Onnekseni hän tajusi avata sanaisen arkkunsa, en ollutkaan vielä kehittänyt mitään sopivaa sanottavaa. Mutta että 'miesystävä'? Axeliako hän tarkoitti? Kuinka Dreliger saattoi kuvitella, että minä seurustelisin kuninkaan vihollisen kanssa, jonka kaiken lisäksi olin tavannut vasta muutama päivä sitten?\n"Älä sano häntä miesystäväkseni, tyyppi on kaukana siitä! Päätimme vain yöpyä samassa luolassa myrskyn yli" suivaannuin kysymykselle. "Tuo toinen mies on nimeltään Mikael, ilmeisesti jokin Axelin hankekumppani. Hän näyttää muuten tulevan tännepäin..."\nKun Mikael käsitukineen oli ehtinyt kävellä lähemmäksi ja kysynyt, kenen kanssa puhuin, tokaisin vain, että Dreliger voisi esitellä itse itsensä jos tahtoisi.\nAihe: Vs: Kaivoskylää kohti La Syys 06, 2014 10:05 pm\nAxel naputteli sormia pöytään ja joi olluttaan. "Saisivat tulla jo!" Hän ajatteli kiukkuissa. "Nonni, taas joku ilotyttö tulossa". Nainen ei ehtinyt kovinkaan lähelle kun Axel jo osoitti toista pöytää, ja näytti niin vihaista naamaa että nainen ymmärsi ja meni sen uhkapelaajan luo. Kaksi kuvottavaa otusta näyttivät viihtyvän hyvin keskenään.\nAihe: Vs: Kaivoskylää kohti Su Syys 07, 2014 12:45 pm\nMikael sanoo Axeli odottaa varmaa meitä jo majatalossa.\nAihe: Vs: Kaivoskylää kohti La Loka 04, 2014 4:02 pm\n-Nimeni on Dreliger, sanoin, -ja tässä on Drewolf. Pieni tuulen puuska nostatti maasta hieman puuterilunta, joka tuntui kylmältä osuessaan kasvoihini. Katsoin Haton uutta ystävää tiukasti silmiin. Jokin hänessä puistatti minua. Vilkaisin pientä kettua, joka hyppelehti Drewolfin edessä, joka alkoi näyttämään hieman turhaantuneelta. -Mikä kettuasi vaivaa, kysyin Hatolta.\nAihe: Vs: Kaivoskylää kohti La Loka 04, 2014 6:02 pm\nDreliger loi kylmän katseen vierellemme saapuneeseen mieheen. Saman tien hän alkoi vaikuttaa paljon jäykemmältä kuin aikaisemmin. 'Onkohan kaikki hyvin', mietin itsekseni. Saman tien ravistin päästäni tuon ajatuksen. 'Mitä minä siitä välittäisin? Älä ajattele tuollaista, Hato, keskity!'\nTajusin liian myöhään, että olinkin ihan oikeasti pudistanut päätäni. Hämilläni toivoin, etteivät muut olisi kiinnittäneet siihen huomiota. "Ehmm.. Niin, enpä tiedä. Kasailla ei ole ollut eläinystäviä vähään aikaan.. Lukuunottamatta Axelin kissaa", vastasin Dreligerille ja huikkasin Kasaita, joka tassutteli jalkojeni juureen innoissaan.\n"Tuo majatalo tuolla, onko se hyväkin paikka?" Tavoittelin huoletonta sävyä kireän tunnelman purkamiseksi ja lähdin kävelemään rakennusta kohti. Aavistin kuitenkin, että mitään miellyttävää sieltä ei löytyisi.\nAihe: Vs: Kaivoskylää kohti La Loka 04, 2014 6:16 pm\nAxel oli juonut tuopin melkein tyhjäksi ja kiroilli mielessää, "Missä ne kuppaavat? Luulisi että majatalon löytäminen ei olisi noin hankalaa". Nonni, taas yksi uhkapeluri lähestyi häntä. Axel oli vihainen jo niin monesta asiasta että huusi "MENE V**TUUN SIITÄ!". Koko majatalo hiljeni ja kaikki katsoivat Axelia. Vähitellen kaikki kääntyivät taas juomaan, pelaamaan ja muusikot jatkoivat soittoa. Välillä joku loi hermostuneen katsauksen yhä vihaisena olevaan Axeliin. Uhkapeluri oli itse kömpinyt talon toiseen päähän mahdollisimman kauksi hänestä. No, eipä kukaan tullut enään häiritsemään Axelia.\nAihe: Vs: Kaivoskylää kohti La Loka 04, 2014 6:32 pm\n-Nimeni on Mikael ja olen Axelin ystävä mutta minä lähden nyt majatalolle. Kun Mikael oli majatalolla niin sisältä kuului vieläkin musiikki sitten Mikael astui sisään majataloon.\nAihe: Vs: Kaivoskylää kohti To Marras 06, 2014 5:40 pm\nHato lähti kävelemään Mikaelin perään kohti majataloa. Seisoin hetken hiljaa katsoen Drewolfia, joka odotti seuraavaa askelta. Käännyin majataloa kohti ja huikkasin Hatolle, -Parempiakin majataloja on. Tuo on täynnä uhkapelureita, juoppoja ja huoria. Jos lähdet mukaani kävelylle, näytän sinulle kaupungin laidalla on toisen majatalon, joka on pienempi, mutta paljon viihtyisämpi kuin tämä. Lähdin Drewolfin kanssa kävelemään hitaasti pois toriaukiolta kohti laitakaupunkia miettien, ~Pian näen sinut viimein...~\nAihe: Vs: Kaivoskylää kohti Pe Marras 07, 2014 12:33 am\nSuoraan sanoen jäykistyin paikalleni kuullessani Dreligerin huutavan perääni. "Mitä hitt.." ajattelin äimistyneenä. Vai että 'lähde kanssani kävelylle, näytän pienemmän ja viihtyisämmän majatalon'! ...jossa teet minulle temput? Ei, ei kai sentään. Ellei alkukäsitykseni Dreligeristä pitäisi paikkaansa.\nToisaalta, jos päämajatalo todella olisi yhtä saastainen paikka kuin Dreliger sanoi, ajatus paremmasta yösijasta kiinnosti kyllä. Sitä paitsi uskoin pystyväni karkaamaan tarpeen tullen, vaikka hyppäämään ikkunasta. Koulutuksessani oli nämäkin asiat otettu hyvin huomioon. Ja Kasai seuraisi minua minne vain, sen tiesin.\nDreliger susineen oli jo lähtenyt kävelemään poispäin. Huikkasin takaisin hänen selälleen: "Ok. Käyn vain ilmoittamassa Axelille, otan sinut kiinni myöhemmin!" Mitään tilivelvollisuuttahan minulla ei ollut Axelille menemisistäni, mutta halusin kuitenkin kurkata tähän huonomaineiseen paikkaan.\nMajatalon ovet olivat heikot saranoiltaan. Astuessani sisään olin oksentaa nähdessäni iljettävän touhun joka puolella salia. Ilmassa leijui outoa tuoksuvaa savua, josta uhkapelurit ja heidän ympärillään kiehnäävät prostituoidut - kuinka joku saattaa häpäistä seksuaalisuuden lahjaansa tuolla tavoin? - tuntuivat vain nauttivan siitä. Jouduin katselemaan hämärässä ympärilleni hyvän tovin ennen kuin huomasin Axelin istuvan nyrpeänä salin perällä. Olin myös näkevinäni toisen hahmon hänen vierellään... Ehkä Mikael, en ollut varma. Harpoin sammuneiden ukkojen yli ja tokaisin Axelille: "Menen Dreligerin kanssa toiseen taloon. Kenties tapaamme vielä. Hyvästi!" Kohteliaisuus kuului luostarisoturin tapoihin, vaikken sitä aina muistanutkaan.\nSaavuttuani taas majatalon ulkopuolelle havaitsin sen sivuseinällä tikkaat. Kasai selässäni kiipesin ketterästi talon katolle ja lähdin etsimään Dreligeriä. Rakennukset olivat onnekseni lähellä toisiaan, joten katolta toiselle oli kohtuullisen helppo edetä. Ylätasolta huomaisin miehen helpommin.\nAihe: Vs: Kaivoskylää kohti Pe Marras 07, 2014 1:05 am\n"Vai, sillä tavalla, No, en minäkään tässä paska laitoksessa viihdy" Axel lähti kopuroimaan kohti ovea. Nonni, Taas joku vähä pukeinen nainen tuli suoraan häntä kohti. Kärsivällisyys oli loppu. "VOISITKO YSTÄVÄLLISESTI LÄHTEÄ ******* SENKIN ******** *****!!!!!!" Jälleen majatalo hiljeni. Mutta tämä nainen ei ollut ujo vaan läimäytti Axelia kämmenellä poskelle kovaa. Poskeen jäi punainen käden jälki (keh, keh ). Axel taas oli puulla päähän lyötynä ja sen jälkeen puristi nyrkkiään ja löi suoraan naista namaa. Hän kaatui pyörtyneenä maahan. Baarimikko ja muutamat miehet lähtivät vihaisena kohti Axelia. Ei, taas... . Tällä kertaa Axel hyppi pöytien yli ja pakeni yläkertaan takaa ajajat perässä halkoineen ja nuijineen. Axel riuhtasi ensimmäisen oven auki ja kiirehti huoneeseen. Läimäytäen oven kiinni perässään. Kun hän kääntyi hän tajusi että huone oli varattu yhdelle ilotytölle ja hänen asiakkaalleen. "ANTEEKSI!!" Axel huusi kädet silmillä, riuhtaisi ikkunan auki ja hyppäsi katolle. Katolta hän liukui alas ja juoksi koko kadun läpi ja suoraan toiseen majataloon. Toinen majatalo oli kun olikin hienostuneempi. Ovet olivat sopivan tiukat ja sisällä ei haissut koko ajan rööki ja pieru. Kännissä oli vain muutama ja loput söivät hienostuneita (ja kalliita aterioitaan). Axel otti itselleen pöydän ja päätti tilata itselleen kuninkaalisen aterian, Muut eivät olleet vielä edes tulleet, Hän oli todellakin ollut nopea. "Naudan pihvi, paistettu kala, papusoppa, reikäleipää ja juomaksi korkea laatuisinta viiniä"\nAxel sanoi palvelialle joka nyökkäsi. Kun pian ateria tuotiin ja Axel alkoi syödä isolla innolla.\nAihe: Vs: Kaivoskylää kohti Ma Marras 17, 2014 1:35 am\nMikael lähti kävelemään Dreligerin perään ja huusi mistä tunnet Haton.\nAihe: Vs: Kaivoskylää kohti\nSiirry: Valitse foorumi||--Outside the game| |--Ohjeita ym.| |--Pelaajat| |--Sivuhahmot| | |--Haton sivuhahmot| | |--Dreligerin sivuhahmot| | |--Axelin sivuhahmot| | |--Mikaelin sivuhahmot| | | |--Tarinat| | |--Hato| | |--Dreliger| | |--Axel| | |--Mikael| | | |--Palaute| |--Peliseuraa| |--Roolipeli |--LÄNTINEN METSÄ | |--Lewapere | |--Kundekatal | |--Lovanes | |--Metsässä | |--KOLUMBAJÄRVI | |--Dombabill | |--Kolumbasaari, Bolderhus | |--Vesillä | |--LUMIYLÄNKÖ | |--Gisu Alvre | |--Roku Hav | |--Ner Hav | |--Ylängöllä | |--KABUSHKI -TULIVUORI | |--Ninjakylä | |--Tulivuorella | |--SODAN LEHTO | |--Tengan tukikohta | |--Urekuhai (Fusekain tukikohta) | |--Lehdossa | |--ITÄINEN METSÄ | |--Sago Script | |--Kensekka | |--Kenheiwa -luostari | |--Metsässä | |--VALASRANTA | |--Grabnet | |--Rannalla | |--VUORISTOT |--Onnenmaa |--Titogga |--Vuorilla


Polaris 2022 | Sivu 11 | Kelkkalehti.com - keskustelut\nSivu 11 / 42 < Edellinen 1 ← 9 10 11 12 13 → 42 Seuraava >\nVarmasta lähteestä tuli jo aiemmin tietoa, ettei ole kummoinen homma ottaa turbo eetekistä lisää löylyä, myös merenpinnan tasolle. Näin luulisi tapahtuvan jatkossa jo tehtaankin puolesta. Vielä kun saadaan Catti kuvioon mukaan, niin mihin tehokilpailu paisuukaan\nTekis kyllä mieli nähdä myös Boost rmk vs Sidewinder mtx vetoja\nMerenpinnan tasolla monet videot löytyy Summiteista ettei lisävoimaa tule kuin pariksi sekunniksi ja sen jälkeen laskee voimantunne.\nItsellä tuli mieleen että ahtaako Polle alempana enemmän ja sitä kautta enempi voimaa ja brp:n tuotos tehty vain tasoittaakseen voiman puutetta vuorilla, tällöin jos tuokin video on alempana risteissä saadaan mahtavaa promomateriaalia. Toinen on että onko promoihin laitettu pikkuisen lisää painetta . Tuon yhden Kanukin pätkää katselin viime yönä töissä kun päräytteli Khaos Tbo:lla niin näyttäisi ettei tartte rinteessä enää pahkaa siihen että kelkan pyöräyttää rinteessä ympäri takakautta , voihan se olla aika sairas laite sellaisille jotka oikeasti vie kelkkaa eikä kelkka miestä .\nMainospuheiden mukaan pollen boost lisää sealevel- tehoa 10%. BRP:llä ei lisää mitään, ahdin ainoastaan kompensoi ohuemman ilman korkealla ajaessa. Eli pitäisi olla hiukan eroa pollen hyväksi. En usko että tommonen ero tuntuu juuri missään ja videosta heräsi epäily että protoboosti oli ehkä vähän eri säädössä kuin ensi vuoden tuotantolaitteet...\nMutta räväkästi liikkui kyllä polle, en usko että winderi noissa videon lumioloissa liikkuisi yhtään paremmin, ihan sama mikä stage on pellin alla.\nTunnetusti pumppubensa ei mahdollista kovinkaan paljoa lisätehoa 850 vaparista, siinä mielessä aika äärimmäisiä laitteita nämä 2T- turbot.\nAjettavuus näytti taas olevan hiukan parempi vs. lyhennetty axys. Ainakin sellaisessa isojen poikien pyörittelyssä\nMiul on kaveril Freeride Turbo. Ja mitä sil on ajanu, niin jos vähänkään on korkeutta yli 200 metriä, niin ero on ihan tuntuva vakioon. Kaveri oli jututtanut jotain ruotsalaist tyyppiä, jol on Summit Xpert turbo. Sil oli kuulemma Bikemanin stage 2. Heposia noin 190 ja kuulemma pelaa kuin kello ihan pumppugasolla. Ainoa ongelma oli kuulemma vähä huonosti toimiva voimalinja.\nToi Polariksen turbohan ahtaa aina sen 9 lbs. Oli korkeus mikä tahansa. Mut se on vissiin tehty silleen kestään, että ahto tulee vain kun kaasu on periaattessa pohjassa. Näin jutteli joku ameriikan mies videolla\nMinkälainen tuo 650 kone on bensaa syömään?\n1500 km ajeltu nyt 650 146 Assaultilla. Mulla on mennyt 15 l/100 km perus reippaassa reitti ajelussa. Yks tankillinen oli 19 l/100 km, mutta siinä iso osa oli täysin umpeen tuiskuttanutta reittiä. Faijalla meni joku 13 satkulla kun ajeli rauhallisemmin. Alkaa yhdellä tankilla päästä jo aika kivan reissun ja 15 l kannun kanssa menee jo yli 300 km kohtuullisissa olosuhteissa.\nToistaiseksi olen hyvin tyytyväinen koneen tehoon ja kulutukseen.\nVesukka, möykkä ja petes88 tykkäävät tästä.\nKiitos asiallisesti vastauksesta @Odeski kuulostaa kyllä hyvältä nyt toi 650\nPakko kysyä että mikä helevetti ajaa nuoren miehen 4-t leiriin?\nEi riitä rahat/aika jatkuvaan reissamiseen ajopaikoille kun muitakin kalliita harrastuksia, kunnon vetokalusto puuttuu tällä hetkellä, hieman jo kyllästynyt pelkkään rälläämiseen ja ei rmk:lla muuta voi tehdä. Sitten vielä se että vituttaa odotella lumia ja parhaat kelit kestää pari viikkoa. Sen jälkeen tekee hangen.\n4t kelkka olisi parempi pilkki ja retkeily hommissa. Penskat voi laittaa rekeen eivätkä tukehdu käryyn. Ovat hiljaisempia.\nVeli vaihtoi rmk:n 4t expeditioniin niin pärjätään kevät sillä..\nEllen sitten laita 600efi scandikkia seuraavaksi Se taas ei sovi retkeilyyn tai pidempiin safari reissuihin.\nHarmi ettei Pollelta tullut vielä(kään) nelarikonetta mallistoon. Esim. Titan ja Voyager mallit varmasti kävisivät kaupaksi myös 4-tahtisena.\nrts ja Jii.Pee tykkäävät tästä.\nNäimpä pollella ois hyvä 800cc twin kone ja jos huutavat lisää voimaa olisi myös 1000cc twin turbo.\nTwin ois kaposa kone joten luulis hyvin mahtuvan muovien sisään asiallisesti.\nKävinpä Paljakassa testaamassa uusia Polariksia. 650 Nordic Pro oli ihan kivan oloinen laite. Takapukki oli vähän veltto ja kelkka olikin aika kova keulimaan reitillä. Voimansiirtoa pitäisi mielestäni vähän tehdä alhaalta kytkevämmäksi jos työkäyttöön meinaa. Nyt oli hyvin urheilukelkkamainen. 850 assaultia lyhyesti kokeilin ja isommassa koneessa on enemmän voimaa, mutta 650 on kyllä hyvin pirteä kokoisekseen. Assaultissa jousituksen oli haettu varmaan kantoa, mutta samalla oli kyllä sitten pikku patissa nypyttävä. Ajoasento noissa matryksissä on kyllä heti hyvä. Tuo iso mittaristo on hienon näköinen ja navina varmasti ok. Muuten nyt en tiedä onko siitä kuitenkaan isoa hyötyä.\nTitanilla heitin myös lenkin ja lehden kommentteihin voi kyllä yhtyä. Ehdottomasti paras leveätelainen kelkka millä itse ajanu. Telamelua oli enempi kuin kapeammissa, mutta tosi hyvä ajaa ja toki voimaakin on. Työkäyttöön varmasti sinällään liikaakin, mutta voimansiirto pelas alhaalta pehmeästi, vaihteisto oli helppokäyttöinen jne. Voimaa ja pitoa on sen verran, että keulii kevyesti tarvittaessa. Kuskilla pitää olla sopivasti itsehillintää että ei ala tällä mahdottomasti patikossa ryskäämään.\nNelaria nyt talven ajaneena tuli kuitenkin mieleen, että kyllä varmasti Titan tai tuo Nordic Prokin olisi ehkä vielä parempia käyttötarkoitukseensa jos keulalla olisi kevyt 100hp nelari.\nOliko 146" Khaos kiertueella mukana?\nEi tullu niin noita karkeatelasia katottua mutta jos nyt muistia virkistelee niin siellä oli ainakin kolme karkeamattosta + kaksi boostia. Boostit oli vain valvotussa koeajossa. Sanoisin että se 146 khaos oli mukana, mutta en oo ihan varma. Selvinnee helpoiten soittamalla esim. Konehuolto Seppäselle.\nKävin reittiPolleja hätäseen kopasemassa ja XCR oli lähinnä omaa mieltymystä, keula selvästi paras ja kone/voimansiirto hereämmän tuntuinen, kuin muissa.\nHyvän ajoasennon tuosta saa ja kevyt on ajettava. Vaatii enää alustan säätöjä, että ois mieleinen. Jos ois oma, niin ehkä vaihtuis iskarit, mutta enste pitäisi kokeilla, että saako noista WE:sta mieleisen.\nMinä kävin kokeilemassa myöskin Seppäsellä Kajaanissa, pohjille ajoin 300km tuolla omalla Sidewinderillä ja suoraan penkistä penkkiin, Ajoasento korkealla penkillä olevaan SW:hen on melko lähellä, joskin Pollessa leveämpi perseen kohdalta sekä kovempi, XCR:llä ensimmäiseen kunnon pattiin ajoin kuten omallakin koko reissun eli rennon letkeästi ja meinasi selkäranka mennä poikki kun pohjasi niin pahasti ja tunne että kaikkea paskaa ne suoltaa linjastolta kun nimikirjaimet edellyttäisi että pitäs mennä möykkyä aamusta iltaan, poislukien kun järvellä pääsi tuuttaamaan kaasun selälleen on kyllä ripeä laite kulkemaan , sen jälkeen Assault 650 alle joka tunnosti jo kelkalle, joskin vähän jousen varassa tunnosti menevän isompaan kumpuun mutta hyvältä tunnosti ja mietin jo että tätä tuunaamalla vois syntyä kiva laite tuonne syrjäisimmille baanoille.\nSiinä esittelijän kanssa raatailtiin ja kysyin saanko klikkereitä pyöritellä ja testailla, sehän passasi ja kelkkahan muuttui muutamalla pyöräytyksellä semmoseksi että sillä pystyi jo pätkyttelemään melkein patin päällä, klikkerit toimii se täytyy sanoa, ero oli kuin yöllä ja päivällä... XCR ainakin oli esituotantolaite ja mieleen jäi koneen toiminnasta että pienillä kierroksilla rötää ja vetoa ei ole mutta kierrosten noustessa terävyyttä tuli sekä vetoa alkoi olemaan mutta onhan se kun 5h pohjille ajanut 4t turbolla ekat painallukset oli kuin olisi tulpatonta mopoa polkenut mutta voima takuulla riittää urille se on varma. Sen mitä olen aina Polariksia pitänyt keveinä ohjaukseltaan ja keulan jousitukseltaan, ei tuolleen vakiosäätöisenä vrt. muokattu Sidewinder ole loppuunsa isoa eroa.\nEdit: Tuo uusi iso mittari on varmasti sellainen jos siihen tottuu ei sitä halua vaihtaa pois, on kyllä selkeä ja kirkas!\nVesukka ja M.E.A tykkäävät tästä.\nVaatii enää alustan säätöjä, että ois mieleinen. Jos ois oma, niin ehkä vaihtuis iskarit, mutta enste pitäisi kokeilla, että saako noista WE:sta mieleisen.\nSaa, ei tartte ostella iskareita erikseen.\nEri asia kestääkö ne sitten ko simmaa mieleiseksi\npro x 550, 18/3/21\nPika kojolla 146 650 khaoksella. Helkutin kevyt ja ketterä peli. En saanut telaa hyppimään yli niinkun 155 2021 mallin 850llä. Tuo ja assault 650 kyllä kiinostas jos vaihtaa pitäs. Ei iso ero 850 tehon tunteessa.\n146" ja 155" khaokset pikaisesti koeajettu Sodankylässä tänään. 155" veti jostain syystä paljon paremmin kuin 146", mutta kai se 146"kin oli 850? Uusi mittaristo on kyllä iso ja pätevän oloinen, ei vaan näkynyt maastokarttoja näissäkään ainakaan vielä? Mittariston takana hyvän kokoinen (lämmin?) säilytystila. Tunnelimuutos iso plussa aiempaan. Ajettavuus catti-kuskin kouraan edelleen outo ja kiikkerä, olisi mukava ollut kokeilla verrokiksi myös pro-rmk.\nBoostissa näkyi myös kytkin olevan uusi.\n[QUOTE="Hemikoo, post: 1291214, member: 4541"XCR:llä ensimmäiseen kunnon pattiin ajoin,,, sen jälkeen Assault 650 alle joka tunnosti jo kelkalle, joskin vähän jousen varassa tunnosti\nSiinä esittelijän kanssa raatailtiin ja kysyin saanko klikkereitä pyöritellä ja testailla, sehän passasi ja kelkkahan muuttui muutamalla pyöräytyksellä semmoseksi että sillä pystyi jo pätkyttelemään. XCR ainakin oli esituotantolaite ja mieleen jäi koneen toiminnasta että pienillä kierroksilla rötää ja vetoa ei ole mutta kierrosten noustessa terävyyttä tuli sekä vetoa alkoi olemaan mutta onhan se kun 5h pohjille ajanut 4t turbolla ekat painallukset oli kuin olisi tulpatonta mopoa polkenut mutta voima takuulla riittää urille se on varma. Sen mitä olen aina Polariksia pitänyt keveinä ohjaukseltaan ja keulan jousitukseltaan, ei tuolleen vakiosäätöisenä vrt. muokattu Sidewinder ole loppuunsa isoa eroa.\nEdit: Tuo uusi iso mittari on varmasti sellainen jos siihen tottuu ei sitä halua vaihtaa pois, on kyllä selkeä ja kirkas![/QUOTE]\nMulla täysin päinvastaiset fiilikset, XCR ei pahemmin pohjaillut, mutta assaultti paljon enemmän.\nXCR ei rötännyt mulla yhtään ja oli siinä kivasti vetoja, vaikka omalle häviää selvästi.\nMittari oli kyllä aika mahtava, vaikka ite piän Lynxin vanhempaa(rex2) parhaana kaikista.\nPs: sori huonot lainailut, puhelimella vähä räpellystä.\nMielenkiintoisen näköinen paino tuossa Boostin uudessa kytkimessä


Kolmiloikkaaja Simo Lipsanen valittiin jo MM-Lontooseen – myös kuusi muuta yleisurheilijaa sai kisapaikan - Urheilu - Helsingin Sanomat\nLipsanen osallistuu myös heinäkuussa 22-vuotiaiden EM-kisoihin Puolassa.\nSimo Lipsanen kuvattuna 10. maaliskuuta Joensuussa. (KUVA: Heikki Saukkomaa / Lehtikuva)\nJulkaistu: 27.3. 20:13\nSuomen Urheiluliitto (SUL) nimesi seitsemän urheilijaa elokuussa Lontoossa kilpailtaviin yleisurheilun MM-kisoihin.\nTalven tulosten perusteella joukkueeseen nousivat kolmiloikkaajat Simo Lipsanen https://www.hs.fi/haku/?query=simo+lipsanenja Kristiina Mäkelähttps://www.hs.fi/haku/?query=kristiina+makela, seiväshyppääjät Minna Nikkanen https://www.hs.fi/haku/?query=minna+nikkanenja Wilma Murtohttps://www.hs.fi/haku/?query=wilma+murto, kävelijät Jarkko Kinnunenhttps://www.hs.fi/haku/?query=jarkko+kinnunen ja Veli-Matti ”Aku” Partanen https://www.hs.fi/haku/?query=veli-matti+%E2%80%9Daku%E2%80%9D+partanensekä kestävyysjuoksija Anne-Mari Hyryläinenhttps://www.hs.fi/haku/?query=anne-mari+hyrylainen.\nNyt valitut urheilijat rikkoivat MM-kisoihin vaadittavat tulosrajat talven kisoissa paitsi Kinnunen. Hänellä on tulosraja viime vuodelta. Kävelyssä tulosrajaksi hyväksytään myös viime vuonna tehdyt tulokset.\nLipsanen loikki talvella uudeksi halli-SE:ksi 16,84. Hän osallistuu myös heinäkuussa 22-vuotiaiden EM-kisoihin Puolassa.\n”22-vuotiaiden EM-kilpailut ovat minulle kesän päätavoite. Tähtään huippukuntoa niihin kisoihin. MM-kilpailut tulevat siihen päälle hyvänä bonuksena”, Lipsanen kertoo Urheiluliiton tiedotteessa.\nUrheiluliitto tavoittelee MM-kisoihin 18–20 urheilijan joukkuetta.\nViimeinen päivä MM-tulosrajan tekoon on 23. heinäkuuta.\nKolmiloikkaaja Simo Lipsanen täynnä itseluottamusta – ”Uskon pystyväni rikkomaan sen”


Metsäntyttö: Puserosta hame ja poolopaidasta neuletakki\nÄh, peilissä on pölyä...\nTytär päätti laittaa pois lepakkohihaisen mustan puseron. Minulle ei tuollainen pitkänmallinen pusero,\njossa on leveä resori alhaalla, sovi ollenkaan. Sovittelin sitä sitten ylleni ylösalaisinkin, koska se resori näytti niin sopivalta vyötärölle. Jos olisin ollut haaremihousujen ystävä, niin kyseinen kokeilu olisi voinut tuoda tulokseksi sellaisenkin projektin, mutta päädyin kuitenkin tavanomaisesti hameeseen.\nLeikkasin pääntien kuminauhan pois, samoin hihansuiden resorit. Ja olkasaumat leikkasin auki. Vähän leikkelemällä suoristelin viistotuksia hihoista, jotka siis hameessa ovatkin alasivuhelmaa. Eikä sitten muuta kuin parit laatikosta löytyneet pienet rusetit ompelin niihin sivuihin, ja toiseen lisäksi "silmänappi* ja toiseen vielä pienempi musta rusetti päällimmäiseksi.\nNo, koska olin saanut hameen valmiiksi, ja tietenkin halusin sen heti käyttöönkin, niin minun piti saada käsivarsille sopivaa lämmikettä myös, sillä oli lyhythihainen paita yllä. Tietenkin olin juuri toimittanut mustan neuletakkini pyykkikoriin. Löysin sitten kätköistäni mustan poolopaidan. Arvelin, että poolokaulus saattaisi näyttää kaulukselta, jos puseron leikkaisi edestä halki... ja niin kävikin. Muuta en sen lisäksi tehnyt, kuin sen pienen "fiinistelyn", että kauluksessa näkyviin jäävät saumanvarat ompelin käsin kiinni niin, etteivät ne ole niin koholla (eli ainakin itse voisin kuvitella niitä joksikin koristeompeleiksi). Niihin ehkä saatan joskus jotain vielä kehitellä, tai sitten en.\nSen huomion olen tuosta neuletakista nyt käytössä tehnyt, että etureunat rullautuvat sisäänpäin.\nNäissä kuteissa menikin sitten useampi päivä kotosalla. Ja nytkin tätä kirjoittaessa, on sama hame yllä.\nMissäs ne parhaat kuvat saisi? Olisiko sittenkin tuolla hiekkakasan luona?\nKäännetäänpäs vähän hametta... ja otetaan sellainen kuva, jossa siipakkeet on keskellä.\n(Hame sopii käytettäväksi niinkin). Mutta sellaista kuvaa ette nyt näe, koska niitä ei enää ole...\nNo, ei ollut muutenkaan hiekkakasalla ne parhaat kuvat:)\nJa nuo popot on muuten tyttären, mutta ehkä ne jääkin minun käyttööni,\nkun hällä on muita mieluisampia käytössään.\n* Minulle tulee kyseisestä napista mieleen aina tämä yksi juttu:\nhttp://vaaranlaella.blogspot.fi/2016/10/ja-maasta-tuijottivat-kuin-kalan-silmat.html sillä niin samannäköinen on kyseinen nappi, kuin jutussa mainittu ihmetykseni aihe.\nLähettänyt Metsäntyttö klo 18.59\nTunnisteet: arkea, ompelu, tuunaukset, vaatteet\nSesse 7. lokakuuta 2017 klo 19.24\nEi sinulta ideat puutu! Mukavaa lauantai-iltaa :)\nMetsäntyttö 8. lokakuuta 2017 klo 8.51\nKiitos:) Se vaihtelee, joskus voi olla pitkät ajat ettei mitään ideoita ole.\nPäden paja 7. lokakuuta 2017 klo 19.38\nHienoja tuli, ihana kun on taitoa ja pystyy tuollaisia tekemään♥ Leppoisaa viikonloppua sinne!\nKiitos:) Tämmöisiä on hauska tehdä, saa valmista nopeasti eikä ole suuri vahinko jos menisikin vikaan.\nAnneli A 8. lokakuuta 2017 klo 9.18\nTulipas niistä kauniita. Olet taitava tuunauksessa. Kauniit kuvat luonnon keskellä. - Mukavaa sunnuntaita!\nMetsäntyttö 8. lokakuuta 2017 klo 14.50\nKiitos:) Ainakin ovat mukavia käyttää, ei kiristä mistään.\nMarja Leena 8. lokakuuta 2017 klo 18.51\nHyvä asu tuli. Henkäisin syvään, en ikinä olisi keksinyt, että poolopaidasta saa noin hyvän takin. :) Jotain vaatteita mullakin on tyttären vanhoja. Jalkineet mulle ovat pieniä vaikka kokoeroa on vain numero tai pari.\nMetsäntyttö 9. lokakuuta 2017 klo 7.36\nTuota poolopaitaa olin joskus miettinyt, että mitähän sille voisi tehdä, kun ei minun tule käytettyä niitä. Nyt tuli äkkiä muutos paitaan:)\npirren omat jutut ja käsityöt 8. lokakuuta 2017 klo 19.46\nHieno asu. Olet tosi taitava.\nMetsäntyttö 9. lokakuuta 2017 klo 7.37\nJoskus tulee jotain ideoita, joita on hauska tehdä, kun ovat niin helppoja toteutettavia:)\nAnsu/Tuuliannikantuvassa 9. lokakuuta 2017 klo 7.35\nTätä lukiessa tulee mieleen, että mitään ei kannata heittää pois, aina löytyy käyttöä.\nMetsäntyttö 9. lokakuuta 2017 klo 7.40\nAika hamsteri olenkin kyllä:) Monesti yrittää aina keksiä sellaisellekin vaatteelle jota ei voi kirpparillekaan viedä, jotain muuta käyttöä.\nKuvakehrääjä 9. lokakuuta 2017 klo 16.13\nTulipa pirteä asu. Mukavaa uutta viikkoa!\nMetsäntyttö 9. lokakuuta 2017 klo 19.50\nKiitos, samoin sinne:) Nuo vaatteet on ihan mukavat käytössä.\nmarumummeli 11. lokakuuta 2017 klo 12.29\nNiistäpä tuli kivat!\nMetsäntyttö 11. lokakuuta 2017 klo 18.47\nTänään oli hame pyykkikoneessakin ja ilokseni totesin, ettei se siitä pahemmaksi ainakaan tullut:)


Kirjoittaja Aihe: Kynsilakat ja kynsifriikkeily (Luettu 446168 kertaa)\n« Vastaus #90 : 01.07.11 - klo:17:55 »\nLainaus käyttäjältä: Lila - 21.06.11 - klo:20:29\nTämä kyllä taitaa olla kevätkokoelma.\n« Vastaus #91 : 01.07.11 - klo:19:12 »\nVoi hyvinkin olla, nyt se tosin vasta oli tullut lähisokokselle... ...ne pastellit olivat siellä jo aikaisemmin...\nVähän jotenkin himottaisi nuo Zoyan nudevärit, vaikka en edes ole nudekynsien perään...\n« Vastaus #92 : 01.07.11 - klo:19:25 »\n^Onpas ihan mielettömän nättejä nudesävyjä! Onko tuo siis jokin uusi minikokoelma vai mikä tuo on, en ole nähnyt noita aiemmin?\nTuo Mavalan kevätkokoelmakin oli tosi kaunis, olisin voinut ottaa siitä kaikki lakat. Olen kuitenkin ollut nyt kynsilakkojen ostolakossa kun en käytä nykyisiäkään juuri lainkaan ja niitä löytyy monta laatikollista.\n« Vastaus #93 : 01.07.11 - klo:19:30 »\nZoyan kesäinen minikokoelma, löytyy jo hyvin esim. eBaysta. Scrangie swatchasi tuon ja siitä innostuin... ...jotenkin tuollainen pieni määrä helmiäistä toimii näissä tosi hyvin:\n« Vastaus #94 : 01.07.11 - klo:21:37 »\nOon ihan hämmästynyt Dependin lakasta 227. Aivan mielettömän hyvä levittyvyys ja peittää jo yhdellä kerroksella ja ihana turkoosi kesäsävy. Lueskelin kuitenkin että kaikki Dependit ei ole laadultaan samaa tasoa. Onko jotakin säännönmukaisuutta siinä minkälaisilta lakoilta osaisi odottaa vastaavaa laatua ja mitkä on susia?\n« Vastaus #95 : 01.07.11 - klo:22:02 »\nMä en syty Zoyan uusista nudeista. En vaan osaa kuvitella minkään niistä sopivan mun ihonväriin eikä mikään niistä aiheuta ihastusta muutenkaan. Pitäisi melkein livenä nähdä ja kokeilla ennen ostopäätöstä.\n« Vastaus #96 : 02.07.11 - klo:22:01 »\n^Stockalla oli kassalla se display ainakin vielä pari päivää sitten - tosin ei siinäkään muistaakseni ollut Rose Shelliä.\n« Vastaus #97 : 03.07.11 - klo:10:15 »\nMun havaintojen mukaan noi Mavalat myytiin äkkiä loppuun, mutta jostain syystä ne kaupassa änkee telineeseen kaikkia vanhoja lakkoja.\n« Vastaus #98 : 09.07.11 - klo:00:01 »\nMiksi kynnet pitäisi viilata lyhyiksi, eikä leikata saksilla jos ne kuitenkin viilaa sen jälkeen? Jostain luulen lukeneeni, että kynnet pitäisi viilata, ei leikata. Minkä takia näin on jos se on näin?\n« Vastaus #99 : 09.07.11 - klo:20:17 »\n^ Mä ainakin aina leikkaan ensin, jos kynnet on pitkät ja lyhennän ihan lyhyiksi. Viilaamisessa menisi ikuisuus. Mulla on kuitenkin aika kaarevat ja kovat kynnet, joten leikatessa pitää olla vähän varovainen ettei kynsi halkea, muuten en usko että leikkaamisesta mitään haittaa voisi olla.\n« Vastaus #100 : 13.07.11 - klo:01:37 »\nOvatko muut jo bongailleet Kone Helsinki -kynsilakkoja? Mä törmäsin näihin tänään Tarjoustalossa. Valmistaja on Formal ja lakkapulloissa on pieni Kone Helsinki -tarra kyljessä. Hintaa huimat 1,99e/kpl. Mukaan tarttui sävyt 356 (vaaleanpunainen lähes nude), U16 (violetti) ja U22 (vaalea kulta). Sävyjä oli ihan sairaasti ja oli tosi vaikea valita vain muutama ostoskoriin. En ole vielä ehtinyt testailemaan kun juuri eilen laitoin kynnet nätiksi, mutta raportoin sitten kun on seuraavan lakkauksen aika...\n« Vastaus #101 : 15.07.11 - klo:13:08 »\nMä ostin sävyn 344, nude, vaalea latte. Täytyy kyllä lakat jonkun toisen lakan päälle tällä, tämä ei peittänyt sitten yhtään. :\_ Ostin lähinnä sen takia, että olen himoinnut China Glazen camelia, mutten ole vielä saanut aikaiseksi ostaa. Mukavan laaja sävyvalikoima kyllä ja käsittääkseni erittäin hyväpigmenttisiäkin yksilöitä joukossa on.\n« Vastaus #102 : 15.07.11 - klo:13:39 »\nLähteekö noissa KoneHelsinki -lakoissa helposti kärjet lohkeilemaan? Vaaleammat helmiäislakat kiinnostaisivat, mutta olisi se vähän ikävää jos jo seuraavana päivänä lakka irtoilisi kärjistä. Tietenkään vaaleammissa sävyissä säröt eivät niin näy, ja siksi tuollaisissa sävyissä heikommin kestävätkin sopii, mutta joku raja tällöinkin täytyy olla lohkeilulla.\n« Vastaus #103 : 15.07.11 - klo:14:40 »\nItse ostin eilen paikallisesta Maksista kolme koneHelsingin kynsilakkaa. Hetkeksi menin kyllä ihan lukkoon, kun kivoja sävyjä oli tosiaan monia. Päädyin sitten kolmeen: 121 (pinkki shimmer), 344 (muta/maitokahvi) ja 380 (hieman oranssihko kirkkaanpunainen). Eilen testasin pinkkiä kynsilakkaa ja lopputulos on kyllä kaunis: sivellin on kuitenkin ihan uskomattoman torso ja levittäminen todella haasteellista. Ehkä pientä raidallisuutta jäi, ja kaksi kerrosta ei riitä, jos haluaa ihan kunnon peitettävyyttä. Itseäni ei nuo hieman alta paistavat rajat haittaa, niin tyydyin vain kahteen. Pysyvyydestä on vaikea sanoa vielä mitään, mutta itselläni ei kyllä ylensäkään kynsilakat lohkea kärjestä, oli kyseessä minkälainen/hintainen kynsilakka hyvänsä.\n« Vastaus #104 : 20.07.11 - klo:13:15 »\nKone Helsingin U22 on läpikuultavaa eikä siitä saa peittävää millään. Mutta ei tuo nyt kyllä niin haittaa, ihan nätti se on näinkin.\nPisti silmään tänään H&M:llä crackle-lakka, mutta hyllyssä ei ollut kuin pari kappaletta mustana eikä niilläkään ollut varsinaisesti omaa hyllypaikkaa. Pitihän sellainen sitten ottaa mukaan.


Kainuuseen hirven pyyntilupia reilusti enemmän kuin viime vuonna – Suomen riistakeskus\nKainuuseen hirven pyyntilupia…Kainuuseen hirven pyyntilupia reilusti enemmän kuin viime vuonna\nSuomen riistakeskus on myöntänyt tulevalle syksylle 2319 hirven pyyntilupaa Kainuun alueelle. Pyyntilupien määrä nousi lähes kolmanneksen edelliseen vuoteen verrattuna. Yhdellä pyyntiluvalla voi kaataa yhden aikuisen hirven tai kaksi hirven vasaa. Riistakeskus arvioi kokonaissaaliin nousevan 2800 eläimeen. Viime syksynä kaadettiin 2178 hirveä.\nPyyntilupien määrä nousi kaikissa Kainuun riistanhoitoyhdistyksissä lukuun ottamatta Sotkamoa, jossa lupamäärä pysyi edellisen vuoden tasolla. Myönnetty pyyntilupamäärä mahdollistaa kannan pienentämisen Puolankaa ja Kuhmoa lukuun ottamatta. Puolangalla tavoitteena on kannan pitäminen ennallaan ja Kuhmossa tavoitteena on vahvistaa kantaa hienoisesti.\nKainuun alueellinen riistaneuvosto on asettanut tavoitetiheydet maakunnan neljälle hirvitalousalueelle. Suomussalmella tavoitetiheyshaarukka on 2,5–3,3 hirveä tuhannella hehtaarilla ja muilla alueilla 2,4–3,0. Hirvikannan arvioidaan olevan sovituissa raameissa ensi syksyn jälkeen. Suunnitelman mukaan hirviä olisi tuhannella hehtaarilla Suomussalmella 3,2, Paltamo-Puolanka-Hyrynsalmi-Ristijärvi-alueella 2,85, Kuhmossa 2,7 ja Sotkamo-Kajaani-Vuolijoki-alueella 2,8.\nSaaliissa tulee olla riittävästi vasoja, jotta hirvikanta olisi ikärakenteeltaan luonnollisen kaltainen. Tämä on varmistettu lupaehdoilla. Suomussalmen, Puolangan ja Kuhmon pyyntiluvista saa vain osan käyttää aikuisten hirvien metsästykseen. Muualla riittävään vasaverotukseen toivotaan päästävän suositusten avulla. Aikuisten hirvien pyynnissä huomio tulee kiinnittää siihen, että kantaan jää riittävästi sonneja.\nHirven metsästys alkaa voimassa olevan metsästysasetuksen mukaan lokakuun toisena lauantaina, joka on tänä vuonna 10. lokakuuta. Metsästysaika kestää tammikuun 15. päivään saakka, mutta koiraa ei saa kuitenkaan käyttää tammikuun pyynnissä. Lisäksi pyyntilupia voi käyttää tietyin ehdoin syyskuun alusta lähtien vahtimalla pellolta. Tarkoituksena on vähentää hirvien aiheuttamia vahinkoja viljelyksillä.\nMaa- ja metsätalousministeriö on lähettänyt lausunnolle metsästysasetuksen muutoksen, jossa varsinainen metsästysaika alkaisi lokakuun ensimmäisenä lauantaina. Jos asetusluonnos vahvistetaan, metsästys alkaisi tänä vuonna 3. lokakuuta.


Varsinainen viikko 37/2020 – Varsinaissuomalainen osakunta\nVarsinainen viikko 37/2020\nPosted by, vso-tiedotussihteeri on 6.9.2020\nEnsi viikolla osakunnalla on luvassa hyvin erityinen ja jännittävä juhlakokous. Muista ilmoittautua ennakkoon!\nKokouksessa on luvassa paljon kutkuttavia käänteitä: inspehtori emeritus Seppo Villan muotokuvan paljastaminen, ansio- ja harrastusmerkkien jako, sekä Kulmakadun asukkaiden valinta. Fuksienkaan ei kannata kavahtaa viralliselta kuulostavaa kokousta – se on mainio tilaisuus tutustua osakuntaelämään!\nLisäksi kuopatun vuosijuhlaviikon ohjelmasta pintansa piti keilakerhon Masters-turnaus, joka pelataan tiistaina.\nVielä muutaman päivän ajan voi hakea Kulmakadun vapautuvaa asuntoa. Hakujulistuksen lisätietoineen löydät nettisivuilta. Muista vinkata kaverillekin! Myös fuksit voivat hakea asuntoa.\nFuksipäivystykset jatkuvat läpi syyskuun, aina osakunnalla keskiviikkoisin klo 18. Tule paikalle ajoissa tutustumaan osakuntaan tai uusiin fukseihin!\nTi 8.9. The Real Bowlers at VSO: Juhla- ja Masters-keilaus\nKe 9.9. Osakunnan juhlakokous\n2.9. The Real Bowlers at VSO: Juhla- ja Masters-keilaus\nTervetuloa juhlistamaan lukukauden ensimmäistä keilaustapahtumaa ja suremaan peruuntunutta vuosijuhlaa keilauksen merkeissä tiistaina 8. syyskuuta!\nAloitamme illan tuttuun tapaan letkeyttämällä ranteita Roskapankissa (Helsinginkatu 20) kello 18.00 alkaen. Keilaamme Fun Bowling & Bar- keilahallissa (Helsinginkatu 25) kello 19.00-20.30.\nMahdolliset peruutuspaikkatiedustelut ja lisätiedot Minttu Kuusistolta, 0400 279964.\nVaikka vuosijuhla vallitsevan tilan takia peruuntuikin, ei se ole syy jättää juhlallisuuksia kokonaan väliin. Haluamme korkata osakunnan syksyn juhlavin menoin sekä juhlistaa osakuntalaisten saavutuksia syyskuun kokouksessa.\nKokouksen asialistalla on huima määrä kiinnostavia asioita, kuten Kulmakadun asukkaiden valinta, valmistuneiden kuppien ja tuoreiden civisten nauhojen jako, ansio- ja harrastusmerkit sekä inspehtori emeritus Seppo Villan kunniamerkki ja muotokuvan paljastaminen.\nPyydämme kaikkia kokoukseen osallistuvia ilmoittautumaan etukäteen alla olevan linkin välityksellä viimeistään tiistain 8.9. aikana.\nMikäli olet valmistunut ja haluat saada kokouksessa kupin, tai jos olet fuksi ja haluat saada kokouksessa osakuntanauhan, vastaathan myös näitä koskeviin kysymyksiin. Nauhoja noutavien fuksien tulee saapua paikalle vähintään puoli tuntia ennen kokouksen alkua fuksitentin takia.\nHYYn asettama henkilömäärärajoitus syksyn tapahtumiin on toistaiseksi 50 henkilöä, joten tämä koskee myös osakunnan kokousta. Tarkoituksena on saada kokous striimattua niin, että kokousta pystyisi seuraamaan etänä, mutta osallistuminen kokoukseen tai kokouksessa äänestäminen ei näillä näkymin valitettavasti onnistu. Ilmoittauduthan lomakkeella myös, mikäli olet kiinnostunut seuraamaan osakunnan kokousta striimin välityksellä. Kerromme striimauksen toteutumisesta ja välitämme linkin suoraan ilmoittautuneiden sähköpostiin.\nPukukoodi: Tumma puku, mutta emme paheksu muitakaan vaihtoehtoja. Muistathan kuitenkin, että osakuntanauhaa ja akateemisia ansio- ja kunniamerkkejä voi kantaa tumman puvun tai sitä juhlavamman asun kanssa.\nKun saavut osakunnalle, pidäthän huolen seuraavista asioista:\n1. Osallistut vain, jos olet oireeton\n2. Vältät lähikontakteja\n3. Peset kädet heti osakunnalle tullessa\n4. Yskit hihaan tai nenäliinaan\n5. Et koskettele kasvojasi\n6. Otat mukaan oma kynä äänestyksiä varten\n7. Käytät suojamaskia halutessasi\nOsakunnan hallitus taas pitää huolen, että:\n1. Salissa tuolit asetetaan pidemmän välimatkan päähän toisistaan\n2. Kestimestaristo huolehtii tarjoiluiden hygieniasta\n3. Klubimestarit varmistavat, että osakunnalla on käsidesiä\nPimeneviä syysiltoja odotellen,\n← Juhlakokous osakunnalla 9.9.2020\nKutsu syyskuun kokoukseen →


Etusivu Ajankohtaista 2015 05\nLapset ja nuoret ilmaiseksi KPL:n otteluun sunnuntaina 31.5.\nKouvolan kaupungin isännöimään otteluun on koulujen päättymisen kunniaksi kaikilla alle 18-vuotiailla lapsilla ja nuorilla vapaa pääsy.\nKaupunginhallituksessa maanantaina 1.6.2015 käsiteltäviä asioita\nKouvolan kaupunginhallitus käsittelee kokouksessaan 1.6.2015 muun muassa osavuosikatsausta, hyvinvointikertomusta, Ratamo-keskusta koskevia valtuustoaloitteita ja Elimäen kotiseutumuseon asiaa.\nMuutama paikka vapaana Suomi-Amerikka -yhdistyksen päiväkodissa\nPäiväkoti on pieni, 22 lapsen Kouvolassa vuosikymmeniä toiminut yksityinen päiväkoti. Päiväkotitoiminnan, musiikin, liikunnan, leikin ohessa lapset tutustuvat englannin kieleen.\nTalousennusteessa käänne parempaan\nKouvolan kaupungin talousennuste lupaa käännettä parempaan. Tilikauden tulos on vastavalmistuneen ennusteen mukaan -8,8 miljoonaa euroa, kun vielä talousarviossa se oli -11,2 miljoonaa euroa. Sopeuttamistarve ei silti ole kadonnut mihinkään ja muutoksia palveluverkkoon ja toimintaan ollaan suunnittelemassa. Näihin tullaan ottamaan kantaa tarkemmin talousarvion 2016 yhteydessä.\nKaupunki kunnostaa Kouvolan kauppatorilla sijaitsevan Haitarijazz-taideteoksen vuoden 2015 aikana. Veistos on kokenut ilkivaltaa ja mm. sen yläosassa sijaitseva pronssikaari on haljennut. Myös altaan keskiosan graniittilaattoja on rikottu.\nViralliset ilmoitukset vko 22\nKouvolan kaupungin lakisääteiset ilmoitukset ja kaupunginvaltuuston kokoukset saatetaan tiedoksi julkaisemalla ne julkisten kuulutusten ilmoitustaululla. Kaupungin ilmoitukset julkaistaan myös kaupungin www-sivuilla sekä tarvittaessa sanomalehdissä toimintayksikön tai vastaavan harkitsemalla tavalla. Ilmoitukset 27.5.2015, 29.5.2015\nAfrican Music Festival 31.5.2015\nEnsi sunnuntaina 31.5. klo 17 alkaen Kouvolan Kuntotalolla järjestetään nuorten ja koko perheen African Music Festival kulttuuritapahtuma.\nTalviauraustöiden kilpailutusiltapäivä yrittäjille 9.6.2015\nTalviauraustöiden kilpailutusiltapäivä yrittäjille tiistaina 9.6.2015 klo 14- Tekniikka- ja ympäristötalo/Juhlasali os. Valtakatu 33 Kuusankoski\nArviointikertomus Kouvolan kaupungin vuoden 2014 toiminnasta\nTarkastuslautakunta luovutti tänään vuoden 2014 arviointikertomuksen [pdf, 8 MB] kaupunginvaltuuston puheenjohtaja Harri Helmiselle. Alla on yhteenveto vuoden 2014 keskeisimmistä havainnoista ja tarkastuslautakunnan suosituksista.\nKäsityöläinen tai taiteilija, vuokraa talo museokorttelista!\nKouvolan kaupungin tilaliikelaitos tarjoaa vuokrattavaksi tarjousten perusteella museo- ja käsityöläiskorttelista vapaana olevan ent. apteekkimuseon taloa osoitteessa Varuskuntakatu 9. Talo vuokrataan taiteilijalle tai käsityöläiselle.\nKaupunki palkkaa nuoria kesämuusikoiksi\nManskilla sekä keskustan, Kuusankosken, Myllykosken ja Inkeroisten toreilla saadaan nauttia kesällä nuorten muusikoiden musiikista. Kouvolan kaupunki työllistää ensimmäistä kertaa nuoria kesämuusikoiksi.\nKymintehtaan koululta ryhmä Unkarissa\nNeljä opettajaa ja kaksi kahdeksasluokkalaista poikaa Kymintehtaan koululta osallistui Unkarin Orosházaan suuntautuneelle opinto- ja koulutusmatkalle 10. – 16.5.2015.\nKouvolalaiset valmiita sähköisten terveyspalvelujen käyttöön\nKouvolalaiset haluavat sähköisiä terveyspalveluja. Palvelua ollaan myös valmiita hakemaan, jos palvelun saatavuus on parempi. Samalla käynnillä halutaan hoitaa useampia asioita kerralla. Terveyspalveluauto ei sen sijaan saa kannatusta.\nRatamo-perhekeskusmalli koetaan hyväksi\nOtakantaa.fi-palvelussa toteutetun kyselyn mukaan Ratamo-perhekeskusmalli koetaan hyväksi. Vastaajat pitivät hyvänä sitä, että monta asiaa voisi saada hoidettua yhdessä paikassa ja samalla kertaa.\nKoululainen- nyt on aika ilmoittautua Kesä- Sporttiin!\nMukavaa ohjelmaa 7-12 vuotiaille liikuntakokeilujen merkeissä 1.-11.6.2015. Ilmoittaudu mukaan 29.5.2015 mennessä.\nViralliset ilmoitukset vko 21\nKouvolan kaupungin lakisääteiset ilmoitukset ja kaupunginvaltuuston kokoukset saatetaan tiedoksi julkaisemalla ne julkisten kuulutusten ilmoitustaululla. Kaupungin ilmoitukset julkaistaan myös kaupungin www-sivuilla sekä tarvittaessa sanomalehdissä toimintayksikön tai vastaavan harkitsemalla tavalla. Ilmoitukset 20.5.2015\n”Dynamo” voitti Kouvolan keskustakorttelit -ideakilpailun\nKouvolan keskustakorttelit –ideakilpailu on ratkaistu. Palkintolautakunta päätti yksimielisesti valita kilpailuehdotuksen "Dynamo" kilpailun voittajaksi. Työn on laatinut Arkkitehtuuritoimisto B&M Oy Helsingistä.\nKouvolalaiset liikkujat tyytyväisiä liikuntapalveluihin\nKouvolan kaupungin terveyden edistämisen tekemän liikuntakyselyn mukaan kaupungin liikuntapalveluihin ollaan pääosin tyytyväisiä. Parannusta toivottiin nykyisten liikuntapaikkojen kunnostamiseen ja kehittämiseen. Myös yleisövuorojen ja liikuntapaikkojen käyttömahdollisuuksien lisäämistä toivottiin.\nKaupunginhallituksen päätöksiä 18.5.2015\nKouvolan kaupunginhallitus käsitteli kokouksessaan 18.5.2015 muun muassa asunto-osakkeiden myyntiä, Pioneeripuiston osayleiskaavaa, Carean alijäämiä ja investointeja, lausuntoa käräjäoikeusverkostosta, Hoiku Oy:n osakelahjoitusta sekä jäähallin nimeä.\nKaupungille rahoitus lasten kielikylpyyn\nKouvolan kaupunki on saanut opetus- ja kulttuuriministeriön runsaan 48.000 euron rahoituksen ruotsinkieliseen kielikylpyyn. Suomenkielisille, 3-5-vuotiaille lapsille tarkoitettu LEKIS-KERHO toteutetaan yhteistyössä Svenska lekskolanin kanssa. Kerhoon ilmoittautuminen on käynnissä ja toiminta alkaa elokuussa.\nHyppää kyytiin!-koulutuksen tiedotusjuna kulkee läpi Suomen\nKaupunginhallituksessa maanantaina 18.5.2015 käsiteltäviä asioita\nKouvolan kaupunginhallitus käsittelee kokouksessaan 18.5.2015 muun muassa asunto-osakkeiden myyntiä, Pioneeripuiston osayleiskaavaa, Carean alijäämiä ja investointeja, lausuntoa käräjäoikeusverkostosta, Hoiku Oy:n osakelahjoitusta sekä jäähallin nimeä.\nNuorisovaihtopaikkoja 15-17v. Ranskassa\nViralliset ilmoitukset vko 20\nKouvolan kaupungin lakisääteiset ilmoitukset ja kaupunginvaltuuston kokoukset saatetaan tiedoksi julkaisemalla ne julkisten kuulutusten ilmoitustaululla. Kaupungin ilmoitukset julkaistaan myös kaupungin www-sivuilla sekä tarvittaessa sanomalehdissä toimintayksikön tai vastaavan harkitsemalla tavalla. Ilmoitukset 13.5.2015\nKouvolan keskustakorttelit -ideakilpailu on ratkaistu\nKilpailun tulosten julkistamistilaisuus pidetään tiistaina 19.5.2015 klo 13.00 Voimateatterin tiloissa os. Keskikatu 12, Kouvola. Tilaisuus on kaikille avoin.\nPaavo Itkosesta lääkintöneuvos\nTasavallan presidentti myönsi 8. toukokuuta 66 arvonimeä. Lääkintöneuvoksen arvonimen sai ylilääkäri, lääketieteen lisensiaatti, psykiatrian ja oikeuspsykiatrian erikoislääkäri Paavo Itkonen.\nJulia Koskiselle Nuori Kouvola -palkinto\nTule mukaan hyvinvointipäivään 19.5.2015\nKouvolan terveyden edistäminen yhteistyökumppaneidensa kanssa kutsuu kaikki kiinnostuneet viettämään hyvinvointipäivää ti 19.5.2015. Ohjelmassa on kävelytestejä, pyöräilyä, iltapäivätanssit ja veneretkiä.\nKouvolan kulttuuripalkinto 2015\nKouvolan kaupungin aikuisväestön lautakunta on päättänyt 25.3.2015 myöntää vuoden 2015 Kouvolan Kulttuuripalkinnon suuruudeltaan 5.000 euroa, Dir. cantus ja Dir. musices Pekka Ainalille . Kulttuuripalkinnolla palkitaan taiteeseen ja kulttuuriin liittyviä tekoja ja tekijöitä.\nTänään avoimet ovet mm. kaupungintalolla ja monessa muussa kaupungin toimipisteessä\nKouvola-päivään liittyen kaupungintalon ja monen muun toimipisteen ovet ovat avoimet yleisölle perjantaina 8.5.2015.\nNuorten SieMie - kaveritoiminta\nSiisti Siti 18.-24.5.\nSiisti Siti -viikolla siivotaan lähiympäristöä talkoillen! Siisti Siti on Kouvolan oma versio Maailman siivouspäivästä. Kaikki ovat tervetulleita mukaan talkoisiin yhteisen viihtyvyyden lisäämiseksi! Myös työyhteisöt voivat hyödyntää talkoot kevyenä tyhy -toimintana, tunnissa tai parissa saa jo paljon aikaan ja hyvän mielen! Tehdään yhdessä ympäristöstämme viihtyisämpi!\nAsemakaavatonttien puiden kaatamiseen helpotusta Kouvolassa\nKouvolan kaupunki keventää maisematyölupamääräyksiään. Asemakaava-alueen tontilta voi jatkossa kaataa yksittäisen puun ilman viranomaisen lupaa, jos vain tietyt ehdot täyttyvät. Asemakaava-alueita ovat myös ranta-asemakaava- ja rakennuskaava-alueet.\nPerheiden päivän kiitos Kouvolan kaupungille\nKouvola –päivänä 9.5.2015 Mannerheimin Lastensuojeluliiton(MLL) Kymen piiri ojentaa Kansainvälisen Perheiden päivän kiitoksen Kouvolan kaupungille. Tunnustus ojennetaan vuosittain sellaiselle kunnalle, joka on rohkeasti ja ennakkoluulottomasti ideoinut uusia toimintamalleja ja tehnyt tavoitteellista yhteistyötä kolmannen sektorin kanssa perheiden hyvinvoinnin lisäämiseksi.\nNuorten Ohjaamo Kauppakeskus Valtariin\nKouvolalaisille alle 30-vuotiaille nuorille avataan alkusyksystä kauppakeskus Valtariin matalan kynnyksen palvelupiste Ohjaamo, josta saa moniammatillisesti tietoa, neuvontaa ja ohjausta mm. opiskeluun, urasuunnitteluun, työnhakuun ja elämänhallintaan. Lisäksi tiloihin siirtyy Kouvolan kaupungin nuorten tieto- ja neuvontapalvelut. Ohjaamo-nimi valittiin huhtikuussa järjestetyn nimikilpailun kautta.\nTyöyhteisö - osallistu työmatkapyöräilykampanjaan\nKouvola saa Liikennevirastolta avustusta vuonna 2015 toteutettavaan liikkumisen ohjausprojektiin "VILKAS – Viisaan liikkumisen palveluiden kehittäminen ja viestintä". Projektin yhtenä tavoitteena on kuntalaisten liikkuminen töihin ja vapaa-ajan tapahtumiin entistä useammin kävellen, pyörällä tai joukkoliikenteellä.\nViralliset ilmoitukset vko 19\nKouvolan kaupungin lakisääteiset ilmoitukset ja kaupunginvaltuuston kokoukset saatetaan tiedoksi julkaisemalla ne julkisten kuulutusten ilmoitustaululla. Kaupungin ilmoitukset julkaistaan myös kaupungin www-sivuilla sekä tarvittaessa sanomalehdissä toimintayksikön tai vastaavan harkitsemalla tavalla. Ilmoitukset 6.5.2015\nKouvola tekee meluselvitystä\nKouvolan kaupungin Tekniikka- ja ympäristöpalvelut teettää parhaillaan selvitystä, jossa mallinnetaan tie-, raide- ja lentoliikenteestä sekä erilaisista pistelähteistä (esim. teollisuuslaitoksista) aiheutuva melutaso. Lisäksi määritellään hiljaisia alueita. Selvityksen kustannuksiin ja ohjaukseen osallistuvat kaupungin lisäksi Kaakkois-Suomen ELY-keskus, Liikennevirasto ja VR-Yhtymä Oy. Meluselvitystä tekee WSP Finland Oy.\nKesän tapahtumakalenteri julkaistu\nKouvolan kaupungin tapahtumakalenterista löydät kesän riennot ajalta 7.5.2015-29.9.2015. Lehti jaetaan jokaiseen talouteen.\nKaupunginvaltuuston päätöksiä 4.5.2015\nKouvolan kaupunginvaltuusto käsitteli 4.5.2015 kokouksessaan monikulttuurisuusohjelmaa, Kasarminmäen kaavaa, Kymen Vesi Oy:n lainatakausta ja talousarviomuutosta. Voit katsoa kokouksen jälkikäteen verkossa .\nOta kantaa Ratamo-perhekeskusmalliin\nKouvolan kaupunki kysyy kuntalaisten näkemyksiä perhekeskusmallista otakantaa.fi –palvelussa. Perhekeskus tarkoittaa lapsiperheiden palvelujen kokoamista yhteisiin tiloihin, jossa eri palvelujen työntekijät toimivat yhteistyössä. Perheellä on vastuutyöntekijä ja keskuksesta saa palveluneuvontaa myös ilman ajanvarausta.\nKansainvälinen käsihygieniapäivä 5.5.2015\nKäsihygieniapäivää vietetään joka vuosi 5.5. Kampanjan tavoitteena on muistuttaa käsihygienian tärkeydestä terveydenhuollossa hoitoon liittyvien infektioiden torjunnan ja potilasturvallisuuden edistämiseksi.\nKaupunki peruskorjaa siltoja vuonna 2015\nKouvolan kaupunki peruskorjaa omistamiaan siltoja vuosittain määrärahojen puitteissa. Kaupungin omistamia katusiltoja on yhteensä 99 kappaletta. Kouvolan kaupunki peruskorjaa vuonna 2015 Hinkkismäen ja Korian alikulkukäytävät Kuusaantiellä. Siltojen peruskorjaukset käsittävät huonokuntoisten reunapalkkien korjaamista ja sillankaiteiden uusimista. Kaiteiden uusiminen nykyisten vaatimusten mukaiseksi parantaa kohteiden liikenneturvallisuutta.\nKäyrälammen alueen rakennustyöt jatkuvat\nKouvolan kaupunki rakennuttaa Käyrälammen alueen rakennustyöt valmiiksi kesän 2015 aikana. Ohjelmassa ovat pysäköintialueen viimeistelytyöt, Käyrälammenpuiston rakentaminen ja Aurinkosillan peruskorjaus.\nKaupungin maanrakennustyöt Kuusankosken keskustassa alkavat\nKuusankosken keskustan maanrakennustyöt käynnistyvät keskustan vilkkaalla taajama-alueella. Alueella on runsaasti ajoneuvoliikennettä ja kevytliikennettä. Rakennuttajat Kouvolan kaupunki ja Kouvolan Vesi Oy sekä pääurakoitsija Lahden Seudun Kuntatekniikka Oy pyytävät Kuusankosken keskustan alueen kadunkäyttäjiä ja kevyen liikenteen kulkijoita huomioimaan työmaa-alueella ja katuverkossa työskentelevät ja kulkevat raskaat maansiirtoajoneuvot ja työkoneet sekä kehottaa kulkijoita varovaisuuteen alueella.\nNuorisopalveluiden ToDo -työpajat 15.-18.6.15


Olen yrittänyt tomaattikirjaani varten – ja muutenkin - löytää vastausta kysymykseen, viljelläänkö Suomessa nykyään avomaantomaattia kaupallisesti.\nVastaus on KYLLÄ. Livonsaaren osuuspuutarhassa Naantalissa kasvaa tänä kesänä noin 800 avomaatomaatin runkoa istutettuna suoraan mehevään lehmänlannalla lannoitettuun rannikon maaperään.\nVielä vastausta vailla on kysymys, onko tämä Suomessa ainoa paikka, jossa avomaantomaatin kaupallista viljelyä harjoitetaan. Sen haluaisi tietää myös puutarhuri Tuukka Häkkinen, joka otti minut ystävällisesti vieraakseen elokuun viimeisenä sunnuntaina.\nTomaatin paririvit on katettu biohajoavalla kalvolla, joka lämmittää kasvualustaa tehokkaasti. Vasemmalla potattomattia ja oikealla ’Sladkaja Grozd’ -lajiketta.\nNäky on vaikuttava. Luomutomaatteja kasvaa kolmessa paririvissä, ja joka rivissä punertaa. Taimiväli on 40 senttiä, riviväli noin 60 ja paririvien väli noin 90 senttiä. Paririvit on katettu mustalla biohajoavalla kalvolla, joka lämmittää kasvualustaa erittäin paljon. Tomaatistahan tiedetään, että sen jalat tulee pitää lämpimänä. Häkkisen mukaan samalla kalvolla on suojattu myös kurkun, salaatin, maissin, pensaspavun ja purjon kasvualustat.\n”Tomaattiviljelmä on laajimmillaan koskaan. Viime vuonna kasveja oli noin 500, nyt noin 800”, Häkkinen kertoo.\nViljelyssä on kolme lajiketta, ja lisäksi kokeilussa on useita muita. Lännenpuoleisimmassa rivissä kasvaa yksirunkoisena perunalehtistä potattomattia eli potatmoatomaattia eli Savitaipaleen tomaattia. Tämän punaisen perustomaatin pääsato on jo ohi. Se on lajikkeista aikaisin mutta altis rutolle ja loppuu siksi ensimmäisenä.\nToisessa rivissä kasvaa noin puolitoistametristä ’Sladkaja Grozd’ -lajiketta, jonka siemenet on alun perin ostettu Tarton Seemnemaailmasta. Nimi tarkoittaa ”makeaa terttua”. Tertut ovatkin pitkiä ja notkuvat makeita, noin 30-grammaisia eli hieman kirsikkatomaattia isompia hedelmiä sekä monenkokoisia raakileita.\nHelteetön kuivuus on sopinut potattomatille oikein hyvin.\n’Sladkaja Grozd’ eli ”makea terttu”.\nViljelmän karkki eli maultaan kaikkein makein on kuitenkin lajike ’Friesje’. Sen satohuippu on vasta tulossa, eli sadon ehtiminen riippuu syksyn säistä. Häkkinen on hankkinut ’Friesjen’ siemenet alun perin Dreschflegelilta, joka on saksalainen pienten siementuottajien yhteenliittymä. Tämä avomaanlajike on nimensä mukaisesti kotoisin Friisinmaalta.\n'Friesje' on viljelmän myöhäisin lajike,\nKaikki viljelmän tomaatit ovat runkotomaatteja. Rungot on tuettu ylöspäin naruilla, jotka puolestaan on kiinnitetty rivien suuntaisiin tolpasta tolppaan vedettyihin aitalankoihin. Tomaatit viljellään pääsääntöisesti yksirunkoisina, mutta voimakaskasvuisilla lajikkeilla eli ’Sladkaja Grozdilla’ ja ’Friesjellä’ kokeillaan tänä kesänä myös kaksirunkoviljelyä. Häkkinen ei ole kiinnostunut pensastomaateista niiden sekavan kasvutavan takia.\nRunkotomaattien tukemiseen kuluu paljon työaikaa.\n”Meillä on käytössä vain sellaisia lajikkeita, joille tällainen kasvatus sopii, ei moderneja hybridilajikkeita”, puutarhuri summaa.\nHäkkinen on toki ottanut tuntumaa myös hybrideihin. Hän harjoittaa pienimuotoisesti kasvinjalostusta antamalla avomaanviljelyyn jalostettujen hybridilajikkeiden eli F1-lajikkeiden tuottaa F2- ja F3-sukupolvia. Niistä kiinnostavimmat pääsevät jatkoon. Muutamaa koelajiketta lukuun ottamatta kaikki tomaatit kasvatetaan itse kerätyistä siemenistä.\nSuomalaisesta näkökulmasta viljelmän tähti on potattomatti. Häkkinen on kokeillut monia lajikkeita avomaalla, mutta ei ole löytänyt toista, joka olisi avomaalla yhtä aikainen ja satoisa. Makukin on hyvä, vaikkei se kaikkein makein ja aromikkain olekaan. Häkkinen on viljellyt potattomattia suunnilleen 2010 lähtien, aluksi kotipuutarhassa, ja Livonsaaressa on nyt menossa neljäs vuosi. Tänä kesänä potattomatti on pärjännyt yllättävän hyvin viileästä alkukesästä huolimatta. Ja toisin kuin monilla muilla paikkakunnilla Suomessa Naantalissa on ollut kuivaa!\n”Heinä - elokuun säät ovat olleet itse asiassa erittäin sopivia niin tomaatin kuin useimpien muidenkin avomaanvihannesten kannalta. Potatmoatomatti on altis paitsi perunarutolle myös vihreäkantaisuudelle, joten kuivuus ilman helteitä on parasta mitä voi toivoa. Kun vähäsateisuus vaikuttaa edullisesti myös makuun, en voi valittaa.”\nPotattomatti on arvokas tomaatin maatiaiskanta Savitaipaleelta Etelä-Karjalasta. Savitaipaleella Pöntylän kylässä asuva Terttu Savikurki toimitti sen siemenet Maatiainen ry:lle vuosituhannen taitteessa, ja nykyään siementä on saatavilla Maatiaisen kautta. Terttu Savikurjen mukaan kannalla on ikää ainakin 80 vuotta, kenties jo yli sata vuotta.\nKannan nimi on Maatiainen ry:ssä horjunut; nyt se on siemenluettelossa muodossa ”potattomatti”, kun se vielä vuonna 2011 oli ”potatmoatomaatti”. Terttu Savikurki kertoo kuulleensa tätä tomaattia kutsuttavan ainoastaan lehden muotoon viittaavalla nimellä ”potatlehtinen tomaatti”.\nEhkä tämä kanta tai lajike pitäisi nimetä lopullisesti ja yksinkertaisesti talteenottopaikan mukaan tomaattilajikkeeksi ’Savitaipale’.\nTuukka Häkkinen on viljellyt potattomattia suunnilleen vuodesta 2010 lähtien, aluksi kotipuutarhassa,\nja Livonsaaressa on nyt menossa neljäs vuosi.\nKaltaistani harrasteviljelijää ihmetyttää, miten Livonsaaren tomaatteihin on saatu aivan valtava määrä raakileita. Tuukka Häkkinen valottaa menetelmiä.\nOsuuspuutarhan tomaatit on ensinnäkin kylvetty huhtikuun alussa. Aikaisempaan kylvöön ei ole tarvetta, koska taimia ei kuitenkaan päästä istuttamaan pellolle ennen kesäkuun alkua. Tälläkin aikataululla oli jo vaikea pitää taimihujopit hyvinvoivina istutukseen saakka. Koska osuuspuutarhalle ei ole lämmitettävää kasvihuonetta, kylvö ja alkukasvatus on ulkoistettu läheiselle luomutilalle.\nTaimet ruukutettiin sitten osuuspuutarhalla 12-senttisiin ruukkuihin, joissa oli kanankakkaa lisälannoitteena. Taimikasvatusta jatkettiin osuuspuutarhan uudessa lämmittämättömässä kasvihuoneessa, ilman lisävaloja, sillä huhti - toukokuussa kasvihuoneeseen osui jo riittävästi luonnonvaloa. Taimet saivat jykevän startin, koska ruukkujen alla oli noin kymmenen sentin kerros ylivuotista lehmänlantaa, josta juuristo sai imeä voimaa ja kasvaa läpi.\n”Oli yllätys, miten hyvin tomaatintaimet pärjäävät lämmittämättömässä kasvihuoneessa. Jos tuli kylmiä öitä, ne vain peitettiin harsoilla”, Häkkinen kertoo.\nKun istutuksen aika tuli, tomaattipenkkiä ei lannoitettu mitenkään erikseen, vaan kasvualustassa on tasan sama peruslannoitus kuin muillakin vihanneksilla. Pellolle oli edellisenä syksynä levitetty luomumaitotilan lehmänlantaa. Pellosta oli otettu maanäytteet, ja ravinteiden nähtiin olevan kunnossa.\nTomaatteja kasteltiin Häkkisen mukaan kerran tai kaksi letkulla istutuksen jälkeen. Sen jälkeen käytössä on ollut tihkukastelu.\nAvomaantomaatteja ei alkukaudella suojattu eikä loppukaudella suojata hallanvaaroilta. Kesäkuussa Livonsaaressa ei ollutkaan halloja, mutta heinäkuun lopulle sen sijaan osui kylmiä öitä, joiden jäljitä ’Sladkaja Grozdissa’ on joitakin ruskistuneita lehtiä. Tomaatit ovat Häkkisen mukaan kasvupaikallaan karaistuneet niin, että ne pärjäävät syksylläkin, kunhan lämpötila pysyy plussan puolella. Aiempina kesinä tomaatin kasvukausi on näin voinut jatkua syyskuun lopulla saakka. Livonsaaressa meri on kivenheiton päässä ja lämmittää niin, että kasvukausi voi jatkua pitkään. Ollaan Suomen suotuisimman suven alueella, 1A-vyöhykkeellä, johon kuuluu rannikkokaistaleen lisäksi Ahvenanmaa.\nPuutarhurin mukaan Livonsaaren osuuspuutarhan osakkaille on tärkeää, että tomaatti on mukana vihannesvalikoimassa. Herkuista nauttivat sadat ihmiset, sillä osuuspuutarhalta lähtee jakeluun kesäkaudella kerran viikossa noin 150 satolaatikkoa.\nLivonsaaressa kasvaa koeluontoisesti\nmuun muassa lajike 'Sweet Million'.\nRetki Livonsaaren osuuspuutarhalle innosti minua jatkamaan avomaatomaatin kokeiluja ja opetti monta asiaa, päällimmäisinä nämä:\nKeväisin ei tarvitse hosua, vaan avomaantomaattien kylvöt kannattaa ajoittaa maalis-huhtikuun taitteeseen tai huhtikuulle.\nMonet tomaattilajikkeet ovat kestävämpiä kuin luulemmekaan. Hyvässä kasvussa ollessaan ne kestävät kylmiä öitä, eivätkä ne näköjään kunnollisen peruslannoituksen jälkeen tarvitse edes lisälannoitusta loppukesästä.\nSyksylläkään ei tarvitse hötkyillä. Sopiva lajike kun löytyy, se saattaa ainakin Lounais-Suomessa tuottaa satoa syyskuun loppuun tai lokakuuhun saakka. Pakkaset tietenkin lopettavat kasvun.\nLähettänyt Tomaatti-Ritu klo 18.37 2 kommenttia:\nTunnisteet: avomaantomaatti, Livonsaaren osuuspuutarha, potattomatti, runkotomaatti, Savitaipale, tomaatinkasvatus, tomaatit, tomaatti, tomaattiblogi


Mediajätti ottaa riskiä mainosten tehosta | M&M\nMediajätti ottaa riskiä mainosten tehosta\nKira Schroeder, 14.9.2012 00:00 ruotsilehtitalotsanomalehdetstampenilmoitusmyyntiilmoituksethinnathinnoittelulehti-ilmoitukset\nRuotsin suurin sanomalehtitalo Stampen kehittää dynaamista hinnoittelua ilmoituksille. Jos kampanja ei lisää myyntiä, ilmoittajan ei tarvitse maksaa mitään.\n"Ilmoitusten pitäisi olla ilmoittajille ilmaisia, ellei niiden myyntiä edistävää tehoa pystytä todistamaan", sanoo Michael Johansson ruotsalaisesta paikallislehtikonserni Stampenista .\nNämä sanat saattavat kuulostaa omituisilta mediatalon edustajan suusta, mutta Johanssonin mielestä ilmoitusmyynnin hinnoittelussa on tapahduttava suuria muutoksia, mikäli media-ala haluaa selvitä tulevaisuudessa.\n"Nykyinen hinnoittelumalli perustuu vanhanaikaiseen teolliseen hinnoitteluajatteluun, jossa hinta määräytyy tuotantokustannusten perusteella. Se malli on tullut tiensä päähän - hinnat putoavat jatkuvasti ja jossain vaiheessa kannattavuus katoaa kokonaan", hän sanoo.\nMichael Johansson vastaa Stampenin uusien liiketoimintamallien kehittämisestä. Hänen tiiminsä kehittää dynaamisia hinnoittelumalleja, joissa mediakonserni yhdessä ilmoittajan kanssa määrittelee mitattavissa olevia kriteerejä sille, mitä viestintätoiminnoilla halutaan saavuttaa.\nMikäli nämä ennakkoon määritellyt kriteerit eivät toteudu, kampanja on ilmoittajalle ilmainen. Mikäli tavoitteet saavutetaan, saa Stampen sievän siivun.\nTavoitteet ja hinnat sovitaan erikseen jokaisen asiakkaan kanssa.\n"Lisäarvon luominen kaikille osapuolille on tärkeää. Normaalisti mediatalo ei tiedä, miten paljon asiakas hyötyi markkinoinnista. Ehkä ilmoituksesta olisikin voinut periä korkeamman hinnan?", Johansson sanoo.\n"Haluamme ymmärtää, millaista lisäarvoa kukin asiakas tavoittelee markkinoinnillaan - joku haluaa lisätä brändin tunnistettavuutta, kun taas toinen haluaa kasvattaa tietyn tuotteen myyntiä", Johansson kertoo.\nStampenin dynaamista hinnoittelumallia sovelletaan aina paikallisesti. Yritystä seurataan tarkasti sekä ennen markkinointikampanjaa että sen jälkeen, jolloin saadaan eriteltyä kampanjan osuus mahdollisesta kasvaneesta myynnistä.\nHieman yllättäen Johansson kertoo Stampenin jakavan tietoa kokeilusta muille kiinnostuneille tahoille.\nStampenin mallissa mediakonserni ottaa ison riskin, ja Johansson määritteleekin itseään eräänlaiseksi riskikapitalistiksi. Aina ei voi onnistua.\nAsiakkaina on sekä pieniä paikallisia yrittäjiä, että isoja toimijoita kuten Volvo , SAS ja Intersport , jotka toteuttavat paikallisia projekteja.\nRuokajätti visioi uusia kampanjoita\nMitä mieltä Stampenin asiakkaat sitten ovat? Ruotsin suurimpiin ruokaketjuihin kuuluva Ica on vasta tutustumassa konseptiin.\n"Uusien ilmoituskonseptien kehittäminen ilman omaa riskiä on mielenkiintoista",\nFredrik Holmvik Ican keskustoimiston markkinoinnista sanoo.\n"Minkä takia mainostamme samalla tavalla vuodesta toiseen? Kerromme, miten paljon olemme laskeneet esimerkiksi makkaran hintaa, mutta emme ole yhtä hyviä kertomaan arvoistamme ja kauppiaiden osaamisesta", hän toteaa.\n"Voisimme viestiä laadullisista tekijöistä - esimerkiksi kertoa miten kauppiaat ovat panostaneet leipätiskeihin tai kokeilla hintamainonnan rakenteen muuttamista. Vaikka mainostaa jotain yksittäistä tuotetta 20 tuotteen sijasta ja katsoa millaisia tuloksia sellaisilla ilmoituksilla saadaan."\nVolvolla vaihtelevia kokemuksia\nVolvocarsin mainosjohtaja Bengt Junemo on tehnyt yhteistyötä Stampenin kanssa vuodesta 2009 alkaen kahdessa projektissa. Ensimmäinen, jossa Volvon keskusorganisaatio oli vahvasti mukana, onnistui Junemon mukaan paremmin. Siinä lisättiin mainontaa muutaman paikkakunnan paikallismediassa ja verrattiin niitä kaupunkeihin, joissa ei tehty ylimääräistä satsausta.\n"Tulokset olivat hyviä; lisäresursseja saanneilla jälleenmyyjillä oli korkeampi flow traffic, enemmän kauppakyselyjä ja parempi myynti."\nJunemo pitää Stampenin konseptia hyvänä.\n"Yhteisvastuu ja liikehyöty on huomattavasti kiinnostavampaa kuin millimetrihinnasta puhuminen."\nJunemon mukaan malli sopii sellaisille tahoille, joilla on hyvät suhteet paikallismediaan. Toisessa projektissa paikallisten Volvo-kauppiaiden mukaan saaminen osoittautui vaikeaksi.\n"Joidenkin sisäisten tekijöiden pitäisi muuttua meillä, mikäli haluamme joskus jatkaa Stampenin kanssa. Yksittäiset Volvo-kauppiaat ovat yrittäjiä, jotka ovat tottuneet tekemään asioita omalla tavallaan. Jotta konsepti toimisi, paikallisten kauppiaiden tulisi antaa paikallisille lehdille tarkkoja tavoitteita, joita he haluavat mainonnalla saavuttaa, esimerkiksi tietty määrä koeajoja tai myytyjä autoja. Mutta, koska yksittäiset Volvo-kauppiaat itse päättävät, kuinka he pitävät kirjaa esimerkiksi tehdyistä koeajoista, kaikilla ei ollut riittävän hyviä järjestelmiä tulosten mittaamiseksi."